open-index/open-wikipedia-markdown huggingface dataset:
平原君

**平原君**（），嬴姓，趙氏，名勝，趙武靈王個仔，趙惠文王細佬，係戰國時期趙國宗室大臣、政治人，喺趙惠文王同趙孝成王時期做宰相。

佢同信陵君魏無忌、孟嘗君田文、春申君黃歇合稱「戰國四公子」，因為佢哋都招攬大量門客。
春申君

**春申君**（），本名**黃歇**，中國戰國時代楚國人（今河南省潢川人），戰國時代政治人，楚考烈王時期官至楚國令尹。

佢同信陵君魏無忌、平原君趙勝、孟嘗君田文一齊畀人稱為「戰國四公子」，因為佢哋都招攬大量門客。
憎

**憎**（粵拼：zang1），係一種對某個人或者某樣嘢感到強烈嘅敵意同反感、唔滿意嘅情緒。憎通常係因為曾經畀某人受傷害或受冒犯而產生嘅。

憎係人喺自己嘅感情或者尊嚴受損害時產生嘅正常反應，而且有想復仇嘅諗法。蘇格蘭哲學家大衛•休謨認為憎係一種類似束縛嘅感覺，好難去定義佢。

## 攷

## 睇埋
* *The Psychology of Hate* by Robert Sternberg (Ed.)   
* *Hatred: The Psychological Descent into Violence* by Willard Gaylin   
* *Why We Hate* by Jack Levin  
* *The Psychology of Good and Evil : Why Children, Adults, and Groups Help and Harm Others* by Ervin Staub   
* *Prisoners of Hate: The Cognitive Basis of Anger, Hostility, and Violence* by Aaron T. Beck  
* *Becoming Evil: How Ordinary People Commit Genocide and Mass Killing* by James Waller
詐嬌

**詐嬌**（粵拼：za3 giu1）又叫**嗲**、**撒嬌**，係種懶係可愛嘅情感表示，最有代表性嘅詐嬌行為包括娃娃聲、扮cute同畀心心手勢。

「詐嬌」字面上係指一種嬌媚嘅表現，亞洲後生男女好受歡迎嘅偶像尤其鍾意呢種表現方式。

## 攷

類:情感
死神

（英文： ），又有被稱為**恐怖之王**（），一般係指死亡嘅人格化。

由於死係人類嘅必經階段，所以好多民族信仰同宗教入面都有死神嘅講法，死神亦係小說、電影等常見嘅題材。死神通常借代一個人嘅死。

死神嘅形態通常係一個骷髏骨頭樣著住黑色衫拎住鐮刀噉嘅嘢。

## 基本

死亡人化咗嗰陣，形象傾向如下－
*原則上，雖然廿世紀嘅粵文會用呢隻詞，但响英文圈（以至成個西方世界），死神嘅形象係畀人嗌做 **death**（或者隻字喺例如法文同德文入面嘅對應）嘅－最嚴格噉嚟講，佢並唔係「掌管死亡嘅神」，佢就係死亡呢個概念本身。
*西人好興將好似人噉嘅性格賦予畀死亡，包括將死亡描繪成
**好似人噉形；
**著住黑鼆鼆嘅長袍；
**會攞住把大鐮刀，會「嚟收割人類嘅靈魂」；
**佢 = 死亡，所以每當生命終結嗰時，佢就會出現；

## 睇埋
*人格化
*骷髏妖

## 註釋

## 文獻

* 
* 
* 
*Cantu, Dean (March 2018). "Memento Mori: The Personification of Death." *TEDxTalk*, University of Tulsa. https://www.youtube.com/watch?v=lvnnqRy6ctI
* 
* 
* 
* 
* 
* 
* 
* 
* 
* 
* 
* 
* 

## 攷

## 拎
下丘腦

**下丘腦**（，）係腦嘅一部分，用嚟調節內臟活動同內分泌活動。佢喺丘腦嘅下面，腦幹嘅上面，控制身體大部分反射動作。喺人嚟講，佢同杏仁核嘅大細差唔多。下丘腦腺體調節體溫、血糖、水平衡、脂肪代謝、攝食習慣、睡眠、性行為、情緒、荷爾蒙（例如：腎上腺素及皮質醇）嘅製作，同埋自律神經系統。當人遇到驚或者興奮嘅嘢嗰陣，身體嘅自律神經系統會向下丘腦腺體發出訊號，從而令身體加速心跳同呼吸、瞳孔擴張，增加血液流量，令身體能夠及時作出相應嘅行動。

## 拎
*head and neck(頭頸部)-hypothalamus(下視丘)
STAND BY ME：多啦A夢 2

**STAND BY ME：多啦A夢 2**（日文：STAND BY ME ドラえもん 2，英文：Stand by Me Doraemon 2）係一部2020年上映嘅日本動畫電影，係2014年電影《STAND BY ME 多啦A夢》嘅續集，《多啦A夢》50周年紀念作品。

## 劇情簡介
大雄無意中搵到嫲嫲縫補過嘅啤啤熊布公仔，令大雄懷念佢嘅溫柔同慈愛，就請求多啦A夢畀佢坐「時光機」返到過去探嫲嫲。點知嫲嫲唔單止發現佢係嚟自未來嘅大雄，更話希望可以睇到新抱個樣。為咗達成嫲嫲嘅心願，佢哋坐「時光機」去到婚禮當日，點知發現未來嘅大雄竟然失蹤咗！過咗身嫲嫲嘅願望同靜香將來嘅幸福，都掌握喺大雄手裏面；佢要點先可以幫嫲嫲達成願夢同搵返屬於佢同靜香嘅未來......

## 配音

## 攷

## 拎
* 電影官方網站
*
一家大晒 (電台節目)

**一家大晒**（）係香港商業電台雷霆881嘅節目，連埋廣告每集係九十分鐘。主持係葉宇澄、Tristan、Anjay。2020年1月1號開始喺星期三上晝10點半到12點播放。

主時團隊主要都係之前嘅大玩派嘅團隊嚟，蘇施黃唔做之後主要其他主持都過咗嚟呢個節目度做。

Choco喺2022年9月15號做埋最後一日唔做，喺2022年9月19號起Anjay加入做新主持。

## 播放時間
*2020年1月1號起：逢星期一至五上晝十點半至中午十二點播出

## 參考


## 出面網頁
*一家大晒節目重溫網頁
*

|-
|width=30% align=center|**上一節目**1圈圈
|width=40% align=center|**一家大晒**2020年1月1號－ (10:30-12:00)
|width=30% align=center|**下一節目**-
Chi Chung's Choice

**Chi Chung's Choice**（）係香港商業電台叱咤903嘅音樂節目，連埋廣告每集係一百二十分鐘。主持係黃志淙。2017年7月22號開始喺星期六晚上9點到11點，主要播佢心儀嘅音樂選擇，前身亦係Chi Chung's Class，播啲名人經典名曲。2019年5月25號起改到8點到10點播出。其後喺2020年1月18號正式改名做Chi Chung's Choice，當中加咗主題曲，由黎曉陽主唱。

## 播放時間
*2017年7月22號至2019年5月18號：逢星期六夜晚九點至十一點播出
*2019年5月25號：逢星期六夜晚八點至十一點播出
*2019年6月1號起：逢星期六夜晚八點至十點播出
**2022年10月8號：由於黃志淙放假，節目暫停播出，分別由謝茜嘉同埋薛晉寧嘅叱咤樂壇同埋扭扭擰擰扭扭擰代替。

## 參考


## 出面網頁
*Chi Ching's Choice

|-
|width=30% align=center|**上一節目**西瓜大發→309咤叱→一位呀唔該Chi Chung's Class
|width=40% align=center|**Chi Ching's Choice**2017年－2019年5月18號 (21:00-23:00)2019年5月25號(20:00-23:00)2019年6月1號－(20:00-22:00)
|width=30% align=center|**下一節目**公子會（西加航空加班機／扭扭擰擰扭扭擰）→漫事屋→橙咇咇→903獨立調查委員會-
輪迴

**輪迴**（，），係一種思想理論，認為生命係會用唔同嘅面貌同形式，不斷經歷出世同死，一個人死咗之後又會用令一種形式再嚟到呢個世界。呢種思想通常用喺佛教、道教、印度教等等。猶太教嘅喀巴拉派亦都相信輪迴。

## 某啲研究輪迴嘅例子
*美國醫學博士，維珍尼亞大學醫學院精神病學教授史蒂文生（Ian Stevenson）調查咗世界各地2500幾個話自己記得前世嘅細路，出版咗《輪回與生物學》（Reincarnation and Biology）。佢研究嘅結論係：輪迴確實存在，人喺2-5歲左右能夠記得起前世，5歲以後就唔記得。

*英國廣播公司**BBC**嘅「學習」節目（Learning），攝製咗關於探索輪迴嘅紀錄片《往世》（Previous Lives）。

*懷化新聞網記者對通道侗族自治縣坪陽鄉嘅百幾個「再生人」做咗實地探秘。

## 睇埋
*瀕死經驗
*轉世
*涅槃
*復活
*火影忍者
*前世回溯

## 攷
妒忌

**妒忌**（），係一種情緒或者心態；當見到人哋有好嘢嗰陣，有啲人可能就會有慾望想將啲好嘢據為己有，或者「唔抵得」同埋「唔忿氣」，因而產生嘅一種情感與心理狀態。一般妒忌畀人感受到嘅係難受嘅滋味，強烈嘅妒忌會令人憎第二個人。妒忌心重嘅人通常比較主動同有攻擊性，會去用好多招數令到自己攞到想要嘅嘢，所以都比較會參與暴力同欺凌事件，嚴重重可能會扭曲心態，最後發癲。

廣東話話人妒忌叫做「**眼紅**」，係種身體借喻嘅講法。 

## 網絡文化
妒忌響網上又叫「葡萄」，出自寓言故仔《酸葡萄》入面嘅「食唔到嘅葡萄係酸嘅」。

## 攷


類:情感
索恩河畔沙隆

**索恩河畔沙隆**（）係法國布爾岡-法朗殊-康堤大區桑恩盧華省嘅一個城市，亦係呢個省嘅一個副省會，下轄索恩河畔沙隆區。

## 攷
屈伊伯龍

**基伯龍**（，發音：[kib(ə)ʁɔ̃]）係法國莫爾比昂省嘅一個市鎮，位於呢個省大陸最南面，屬於洛里昂區同基伯龍縣。市鎮總面積8.83平方公里，2009年嘅人口有5027個。

## 人口
基伯龍人口變化
 


File:Quiberon-Port-Haliguen-.jpg|Port-Haliguen
File:La Teignouse.JPG|燈塔 *la Teignouse*
File:Hoche quiberon.jpg|Statue of Lazare Hoche by Jules Dalou (1902)
File:Église Notre-Dame-de-Locmaria de Quiberon - Place du Repos.JPG|Church of Notre-Dame-de-Locmaria 
File:Menhir, côte sauvage, Quiberon.JPG|Menhir, côte sauvage
File:Quiberon.JPG|Port Maria


## 參考資料
聖皮耶爾屈伊伯龍

**聖皮埃爾基伯龍**（）係法國莫爾比昂省嘅一個市鎮，屬於洛里昂區。總面積7.54平方公里，2009年嘅人口係2192人。

## 攷
吉貝爾堡

**吉貝爾堡**（）係法國盧華爾河區大區旺代省嘅一個市鎮，屬於永河畔拉羅什區。

## 攷
*INSEE
聖熱姆拉普萊訥

**聖熱姆拉普萊訥**（）係法國盧華爾河區大區旺代嘅一個市鎮，係喺呢個省南部偏東，屬於豐特奈勒孔特區同呂松區（Luçon）。呢個市鎮2009年嗰陣有1921人。

## 攷

*INSEE
秋色

**秋色**（）呢個粵文詞彙可以指：
*秋天嘅景象
*紅葉，植物嘅葉喺秋天變色嘅現象。
*秋色_(陳慧嫻)，香港歌手陳慧嫻第六張粵語專輯，1988年10月21號由寶麗金發行。
**《秋色》：陳慧嫻歌曲，收錄喺上述專輯入面。另外梁詠琪2021年喺專輯《Capitulo》亦有翻唱。
桑特埃爾米納地區聖馬爾坦拉爾

**聖馬丹拉爾-昂聖埃米娜**（）係法國盧華爾河區大區旺代嘅一個市鎮，屬於豐特奈勒孔特區。呢個市鎮喺2009年嗰陣有414人。

## 攷
*INSEE
聖馬爾坦代豐泰納

**聖馬丹德方丹**（），係法國盧華爾河區大區旺代嘅一個市鎮，屬於豐特奈勒孔特區。呢個市鎮喺2009年嗰陣有161人，面積5.64平方公里。

## 攷
*INSEE
永河畔拉羅什

**永河畔拉羅什**（，），簡稱**拉羅什**，法國西部城市，盧華爾河區旺代嘅一個市鎮，亦係呢個省嘅省會同人口最多嘅城市，下轄永河畔拉羅什區。總面積係87.79平方公里，2017年時嘅人口有54,372人。

## 相

Pentagonenapoléon.jpg|永河畔拉羅什鳥瞰
Hôtel de préfecture de la Vendée - La Roche-sur-Yon.jpg|旺代省政府大樓
Musée de La Roche-sur-Yon.jpg|永河畔拉羅什城市博物館
Sud-avenue.jpg|城南購物中心
La Roche-sur-Yon - Hôtel des Postes.jpg|郵政大樓
L'Yon (85).JPG|永河
Gare de La Roche-sur-Yon-2015.jpg|永河畔拉羅什火車站


## 拎

*永河畔拉羅什城市官方網站
* 法國全國統計及經濟研究所關於永河畔拉羅什的資料

## 攷
布洛格河畔萊斯呂克

**布洛格河畔萊斯呂克**（）係法國盧華爾河區大區旺代省一個市鎮，喺呢個省嘅北部，屬於永河畔拉羅什區。呢個市鎮大約有85129人。

## 攷
*INSEE
圖阿爾賽-布伊爾德魯

**圖阿爾賽-布伊爾德魯**（）係法國盧華爾河區大區旺代嘅一個市鎮，屬於豐特奈勒孔特區。呢個市鎮喺2009年嗰陣有703人，面積17.37平方公里。

## 攷
*INSEE
聖熱爾曼萊居伊勒

**聖日耳曼萊吉耶**（）係法國盧華爾河區大區旺代嘅一個市鎮，屬於豐特奈勒孔特區。呢個市鎮喺2009年嗰陣有392人，面積8.43平方公里。

## 攷
*INSEE
HD 209458 b

**HD 209458b**，又叫**Osiris**，係粒太陽系外行星，佢嘅恆星係HD 209458。它係喺飛馬座，同太陽差唔多，距離地球大約150光年。係一粒熱木星。HD 209458嘅視星等係8.24等，肉眼睇唔到，可以用雙筒望遠鏡嚟睇。另外，呢粒行星上面嘅風速可以去到時速7000公里。

## 參考資料
HD 209458

**HD 209458**係一粒喺飛馬座嘅恆星，同太陽差唔多，屬於黃矮星嘅一種，距離地球150光年，視星等8等，肉眼睇唔到。依家為止發現到一個環繞住佢轉嘅太陽系外行星叫HD 209458 b。

## 睇埋
*HD 209458 b
XO-1b

**XO-1b**係一個環繞著XO-1嘅太陽系外行星，佢係一個氣體行星，代表佢係由氫同氦之類嘅嘢組成，另外XO-1b離佢自己嘅恆星好近，表面溫度好高，所以畀人歸類做熱木星。

## 攷
XO-1

**XO-1**係一個距離地球約560光年嘅11等黃矮星，喺北冕座嗰度。XO-1嘅質量同半徑同太陽差唔多。2006年畀人發現咗佢有一粒系外行星XO-1b。

## 攷

## 拎
* '''SpaceDaily''': Astronomers Catch Planet By Unusual Means (May 19, 2006)
*
TrES-2b

**TrES-2b**或者**Kepler-1b**，係一個環繞住天龍座恆星GSC 03549-02811（TrES-2）嘅太陽系外行星，距太陽系750光年。TrES-2b喺2011年畀人確認係**表面最暗嘅系外行星**，它嘅反照率細過1%。呢個行星嘅質量同半徑代表佢係組成成分類似木星嘅類木行星，但佢又好近自己嘅恆星，所以係典型嘅熱木星。呢個行星用開普勒太空望遠鏡可以睇到。

## 攷

## 拎

*Host to 'Hot Jupiter' (labeled) NASA, 2009-04-16
*  Light curve for TrES-2b using differential photometry
* TrES-2 Extrasolar Planets Encyclopaedia
TrES-2

**GSC 03549-02811 **（又叫 **TrES-2**、**Kepler-1**）係一個類似太陽嘅G型主序星。呢粒恆星喺天龍座距離地球718光年。佢嘅視星等係11.41，代表呢粒恆星要用中型望遠鏡等級先可以睇到。佢有50億年命。

## 攷

## 拎
* 
*
后髮座2

**后髮座2**，又名**BD+22 2437**，**HD 104827**、**SAO 82123**、**HR 4602**，係后髮座嘅一粒恆星，視星等係5.87，位置喺銀經238.22，銀緯77.86。

## 參考文獻

104827
后髮座41

**后髮座41** （**41 Com** ）係后髮座嘅一粒恆星，光譜型係K5III，視星等+4.82，距離地球330光年。

## 攷
年例

**年例**係粵西地區新年或者新年過後毋耐舉行嘅一種賀年活動。佢流行喺粵語高陽片嘅湛江、茂名同埋北流上里地區，與及吳化片嘅吳川、化州等等。其中茂名年例同埋吳川年例分別喺2012年同埋2013年入唨廣東省省級非物質文化遺產代表性項目名錄同埋代表性項目擴展名錄。
后髮座11

**后髮座11**，又叫**BD+18 2592**，**HD 107383**、**SAO 100053**、**HR 4697**，係后髮座嘅一粒恆星，視星等係4.74，位置喺銀經264.15，銀緯78.28。

## 參考文獻

107383
游嘉欣

**游嘉欣**（，，）係香港女藝人，而家係無綫電視旗下女藝員同Big Big Channel嘅藝人。

## 簡歷
游嘉欣大學讀香港城市大學。2019年開始，佢喺無綫電視旗下Big Big Channel有演出，亦參與無綫電視嘅節目。

游嘉欣個樣同何雁詩幾似，何雁詩拍MV都搵佢做何嘅後生版。

## 演出
### 電視劇（[[無綫電視]]）

### 綜藝節目（無綫電視）

### 電視電影（無綫電視）

### [[音樂短片|MV]]

## 攷

## 出面網頁
* 
*
性姿勢

**性姿勢**（英文：sex position），泛指人性交嗰陣嘅姿勢。

## 種類
*正常姿勢
*匙羮形姿勢
*站立形姿勢
*69式
*蝴蝶形姿勢
*狗仔形姿勢
*女上形姿勢
*鉸剪形姿勢
*鷹展形姿勢
*打橫姿勢
*座位形姿勢

## 攷

## 拎

* Hooper, Anne J., "Sexopedia". DK Publishing; 1st American ed., Dec. 1, 2002 ISBN 0-7894-8958-9 272 pages
* Hooper, Anne J., "Anne Hooper's Kama Sutra". DK Publishing. 1st ed., January 1, 1998. ISBN 1-56458-649-9 160 pages
* McMeel, Andrews and Lisa Sussman. "Sex Positions". October, 28 2002 ISBN 1-84222-266-X
* Bodansky, Steve and Vera Bodansky "The Illustrated Guide to Extended Massive Orgasm". Hunter House. 1st ed., June 2002. ISBN 0-89793-362-1 235 pages
* Kemper, Alfred M. "Love Couches Design Criteria", 1972, Los Angeles. Library of Congress #75-36170. 101 pages. Design criteria for assistive furniture, with sections on accommodation of disabled persons.

* Sex Tutorial 
* Flash Animations for 21 positions of performing sexual intercourse
* Six Best Sex Positions
* BetterSex Positions of the Week
* Animated Sexual Positions
* Sex Positions to hit the g spot
* Kama Sutra Animated - Explanations with Macromedia Flash animations for sex positions
* Gay Sex Positions - Gay and Lesbian Sex Positions
* Indian History On Sex 
* Kamasutra positions and history 
* Guide to Sex for Large Couples
* sexualpositionsfree.com
* Free sex positions pics with models clothed
* Sex Positions in a car (Humor) 
* Great Sex Positions (Humor)
* Summer sex positions - Fresh ideas for sexual positions
* - More sex positions
* More sex positions
* Pleasureball Sex Positions - gives illustrated sex positions for free
* Sex Positions for Older People

## 連出去

*膣イキしやすい體位について
正常姿勢

**正常姿勢**（）或者叫**傳教士姿勢**（）、**男上形姿勢**（），係種性姿勢，通常女人坦平噉瞓喺度，男人同佢面對面性交，男人嘅㞗同女人嘅閪係互相對住。男人姿態有時係跪或者係踎，有時甚至有時伏喺女人個身上面。

## 攷

; 書籍
* 

## 拎
* The How and Why of Coital Alignment Technique
* Easier Orgasms for Women in the Missionary Position
* 為咗繁衍後代 動物世界千奇百怪嘅交配過程
匙羮形姿勢

**匙羹形姿勢**（英文：spooning－the spoons position）又叫**打側形姿勢**（日文：）係一種男女性姿勢，指女人打側瞓，男人亦同方向噉打側，男人嘅屌就對住女人嘅閪性交，形狀就好似隻匙羹噉，彼此側臥擁抱（）。

## 攷

## 拎

*『松葉くずし（松葉崩し）』について
*『背面側位（橫臥位）』について
站立形姿勢

**站立形姿勢**（英語：）係種性姿勢，成日用喺AV題材嘅嘢度。通常係指男人企喺度（日語稱“”，包括：“”、“”），女方就用腳夾住男人嘅腰，男人抱著女人，女人雙手交叉纏住男人嘅頸，然後互相性交。

呢隻姿勢響粵語又叫「**龍舟掛鼓**」，因為姿勢幾似企響龍舟前頭嗰位鼓手，心口前面掛住個鼓。

## 攷

*
打橫姿勢

**打橫姿勢**（英語：Lateral coital position），係馬斯特斯同詹森喺《人類性愛姿勢》入面描繪嘅性姿勢。呢種姿勢令雙方嘅腳都有咗床嘅支撐，除非女人嘅左腳壓喺男人嘅右邊囉柚。男人平瞓喺度，女人就輕輕噉向右郁，兩個人人身體保持大約30°角度。
太陽系外行星一覽

呢度列出所有已知嘅太陽系外行星。截至2018年5月，確定存在嘅太陽系外行星總數超過3,700個。

## 表

## 攷
擘髀形姿勢

**擘髀形姿勢**係類似正常姿勢嘅性姿勢，指女人平瞓喺度，擘開大髀性交。日文叫“”或“”，而通常英文照舊叫missionary position（正常姿勢）。

## 攷

## 拎
*膣イキしやすい體位・屈曲位について - やり方と膣イキ（中イキ）しやすい理由の解説（）
鉸剪形姿勢

**鉸剪形姿勢**（日文：）又叫**T字形姿勢**（英文：T-square position），係一種性姿勢，指男女嘅腳互相交叉，令雙方嘅性器官結合，就好似一把鉸剪咁。男人同女人用呢種姿勢，因為陰道嘅方向同陰莖嘅方向有啲偏差，所以會對陰道壁產生壓力，但係對陰莖所產生嘅反作用力可能會導致陰莖折疊症。
演算法熵

**演算法熵**，又叫**[[安德雷·柯爾莫哥洛夫|柯爾莫哥洛夫]]複雜度**（），數學符號係 K，係理論電腦科學同相關領域上用嚟量度物件嘅複雜度嘅指標。某件物件嘅演算法熵係指「要產生嗰件物件嘅程式嘅最短可能長度」。

## 概論

演算法熵以攞嚟比較唔同物件嘅複雜度。舉兩個簡單嘅例子說明，想像以下呢兩串符號：
:`abababababababababababababababab`（串 1）
:`4c1j5b2p0cv4w1x8rx2y39umgw5q85s7`（串 2）
呢兩串符號長度一樣，但喺複雜度上唔同：串 1 可以描述為「將『ab』寫 16 次」，即係 `write ab 16 times` 噉嘅碼－段碼淨係用咗 17 個符號；相比之下，串 2 冇乜明顯嘅規律，唔能夠用一句嘢簡單噉描述嗮，所以要部電腦死記住 `write 4c1j5b2p0cv4w1x8rx2y39umgw5q85s7` 嘅碼－段碼有成 38 個符號。所以如果用演算法熵做準則嘅話，串 1 簡單過串 2。

好似係文頭幅附圖噉。幅圖像係用曼德博集合（Mandelbrot set）所產生嘅一幅碎形。如果想要一部電腦記住呢幅圖，可以有兩個方法：一係要部電腦好似傳統嘅點陣圖噉，死記住幅圖每一點係乜嘢色，如果用 24-位元色嚟記嘅話，成幅圖需要用成 1,620,000 個位元組先至記得到；另一方面，部電腦又可以齋靠記住產生幅圖嘅算式，並且喺用家想睇幅圖嗰陣即場用記住嘅算式砌返幅圖出嚟（睇埋向量圖像），而呢個做法花嘅位元組數目會細好多－呢幅圖嘅演算法熵會遠遠細過 1,620,000 個位元組。

## 睇埋
*運算複雜度
*認知複雜度

## 文獻

*Blum, M. (1967). "On the size of machines". *Information and Control*. 11 (3): 257. doi:10.1016/S0019-9958(67)90546-3.
*Brudno, A. (1983). "*Entropy and the complexity of the trajectories of a dynamical system*". Transactions of the Moscow Mathematical Society. 2: 127–151.
*Cover, Thomas M.; Thomas, Joy A. (2006). *Elements of information theory* (2nd ed.). Wiley-Interscience. ISBN 0-471-24195-4.
*Lajos, Rónyai; Gábor, Ivanyos; Réka, Szabó (1999). *Algoritmusok*. TypoTeX. ISBN 963-279-014-6.
*Li, Ming; Vitányi, Paul (1997). *An Introduction to Kolmogorov Complexity and Its Applications*. Springer. ISBN 978-0387339986.
*Yu, Manin (1977). *A Course in Mathematical Logic*. Springer-Verlag. ISBN 978-0-7204-2844-5.
*Sipser, Michael (1997). *Introduction to the Theory of Computation*. PWS. ISBN 0-534-95097-3.

## 引咗

## 拎
*The Legacy of Andrei Nikolaevich Kolmogorov.
*Chaitin's online publications.
*Solomonoff's IDSIA page.
安德雷·柯爾莫哥洛夫

**安德雷·尼古拉耶維奇·柯爾莫哥洛夫**（，）係俄羅斯帝國至蘇聯一個數學家。

## 出面網頁

類:蘇聯科學家
類:俄羅斯帝國人
麥爾坎X

**麥爾坎X**（**Malcolm X**，）係美國民權運動家，為美國黑人發聲，本身信伊斯蘭教遜尼派。
五毫子

**Curtis James Jackson III**（），藝名叫**五毫子**（**50 Cent**），係美國黑人Rapper歌手，1996年出道，累積唱碟銷量超過3千萬。
積倫敦

**積倫敦**（**Jack London**，）係美國小說作家，作品帶濃厚現實主義同社會主義嘅色彩。
利白普理

**利白普理**（**Ray Bradbury**，）係美國小說作家，主要寫科幻同奇幻題材，出名作品有《華氏451度》。
譚日旭

**譚日旭**（）係香港教育工作者，現任廣州暨大港澳子弟學校總校長。

## 簡歷
譚日旭中學階段喺香港培正中學畢業，大學喺香港中文大學主修物理、副修數學，攞到學士學位。 譚日旭亦有香港大學教育文憑同埋英國諾丁漢大學教育碩士學位。

譚日旭喺迦密柏雨中學任教16年，跟住帶領創辦浸信會永隆中學，並擔任創校校長19年。跟住再喺香港培正中學同埋林大輝中學任職校長。2023年起做廣州暨大港澳子弟學校總校長。

譚日旭做過屯門區校長會主席、香港中文中學聯會主席，並喺2004年獲香港政府頒發「行政長官社區服務獎狀」。

譚校長現任香港中文中學聯會顧問、香港浸信會大學諮詢議會成員，富亨浸信會呂郭碧鳳幼兒園校監，同埋四間中小學校董。

## 攷

## 出面網頁
* 
* 
* 
* 省港澳培正中小學歷任校長 | 香港培正同學會
* 1976 年級捷社 | 香港培正同學會
*
積分飽和

**積分飽和**（Integral windup、integrator windup、reset windup）意指PID回授控制器由於實際控制量（實控量）、理想控制量（理控量）、受控制量（受控量）三者唔同步，引致好大誤差而形成嘅一種理控量往復過衝、調節時間過長嘅問題。 

## 原因
由於譬如實控量捱限制住喺一個最大值度、受控量以相對慢嘅速度挽升，噉個受控量同目標穩定值就有相當大嘅誤差，啲誤差（會著回授返去作為控制器個輸入）喺受控量升到目標穩定值之前、就係噉加埋加埋到個積分項上高，導致理控量猋高、過衝，但實控量受限而冇變。之但係受控量達到並超越目標穩定值之後，雖然誤差經已掉轉頭開始一尐尐噉劘丟啲積埋嘅理控量，但因為之前積得好多所以實控量就冇受影響、受控量就繼續挽升。喺邇個方向嘅理控量捱劘平之後，佢仲會因為誤差都積得好多又俾誤差推動往遞個方向猋，產生新一次過衝。最終要等到佢哋來回拗幾次、波動幾次、誤差同埋理控量逐漸歸零之後，受控量先至達到穩定。 

## 對策
反積分飽和（anti-wind-up）嘅措施有：

* 將控制器積分初始化成所需值，譬如初始化成問題出現之前個值；
* 令個設定值以適宜嘅坡坽挽高；
* 禁用積分功能，直至個受控嘅過程變數 （PV）進入唨得控區域；
* 防止積分項喺預定範圍之上或者之下堆積；
* 反算積分項嚟捉過程輸出限制喺可行範圍內；
* 誤差過親或者等於零嗰陣清零個積分值佢。噉樣避免個控制器仲係噉試圖驅動個系統並搞到反方向又產生新嘅誤差積分、啲戥擾動引致嘅誤差積分相同嘅誤差積分去。  



## 考
保羅獲加

**保羅獲加**（**Paul Walker**，）係美國電影男演員，出名作品有《狂野時速》系列電影。
雲迪素

**雲迪素**（**Vin Diesel**，）係美國電影男演員，出名作品有《狂野時速》系列電影同《雷霆救兵》。
辛克萊路易士

**辛克萊路易士**（**Sinclair Lewis**，）係美國小說作家，1930年攞到諾貝爾文學獎，係頭一位美國人攞到。
索爾貝婁

**索爾貝婁**（**Saul Bellow**，）係美國小說作家，1976年同時攞到諾貝爾文學獎同埋普立茲小說獎。

## 出面網頁

類:普立茲小說獎得主
愛蓮娜羅斯福

**愛蓮娜羅斯福**（**Eleanor Roosevelt**，）係美國總統富蘭克林羅斯福嘅夫人，係任期最耐嘅美國第一夫人，由1933年做到1945年，之後做咗頭一位美國駐聯合國大使，兼任聯合國人權委員會主席，參與《世界人權宣言》起草。
心理基模

**心理基模**（）喺心理學同認知科學上係指組織資訊類型同資訊之間嘅關係嘅思緒或者行為。
咪芝巨星

**咪芝巨星**（）係香港商業電台叱咤903嘅節目，連埋廣告每集係六十分鐘。響2020年2月1號到2022年7月30號星期六下晝一點至兩點播放。由阮小儀同埋和泉素行主持。節目係帶聽眾到各地唔同地方嘅滋味細節。主題曲係由The Boogie Playboys製作。

## 播放時間
*2020年2月1號至2022年7月30號：逢星期六下晝一點至兩點播出
**2021年3月6號至20號，由於SOKO有私人嘢做關係，嗰幾集係由趙善恆聯合主持。
**2021年3月27號，由於SOKO有私人嘢做關係，嗰集係由陳健安同埋SoulJase聯合主持。

## 每集主題

## 參考


## 睇埋
*咪芝蓮

## 出面網頁
*咪芝巨星節目重溫
*
*

|-
|width=30% align=center|**上一節目**903豁達推介
|width=40% align=center|**咪芝巨星**2020年2月1號－2022年7月30號 (13:00-14:00)
|width=30% align=center|**下一節目**咪芝蓮
推薦系統

**推薦系統**（）係搜尋器常用嘅一種技術，指一個曉預測一個用家對某件物件會俾乜評價嘅系統。

## 睇埋
*資訊系統
*輕推理論
協同過濾

**協同過濾**（）係推薦系統嘅一種做法。

狹義上，協同過濾係指靠住搜集有關大量用家嘅數據（協同），嚟估計某一位用家嘅興趣係乜：想像而家 YouTube 嘅演算法想搵啲影片推薦畀阿明睇；段演算法可以睇勻一大拃有關用家嘅數據，知每位用家睇過邊啲片同埋對每段片有乜反應（**反應**可以係例如有冇 like 段片），跟住演算法就可以考慮吓阿明同邊啲已知用家「相似」，然後睇吓有邊一啲片係呢啲「相似用家」睇過而且又鍾意嘅，再將呢啲噉嘅影片推薦畀阿明睇—達致令到啲用家更加大機會睇到佢哋會鍾意嘅片。

影像化啲噉諗，可以睇吓下圖：幅圖係想像中有 5 位用家嘅情況，每位用家都睇咗某啲影片，對每段片都畀咗反應，而家演算法想預測個 **?**（用家 5 對一片佢未睇過嘅片嘅反應）會係乜；演算法可以留意吓啲「口味相似嘅用家」對段片有乜反應，從而估計 **?** 係乜。

## 睇埋
*資訊系統
*大數據

## 註釋
石蕊試紙

**石蕊試紙**，係化學實驗室成日用到嘅一種試紙。佢係用嚟測試酸同鹼嘅。張藍色嘅試紙放喺酸入面，會變成紅色；而掉返轉，張紅色嘅試紙放喺鹼入面會變藍色。
中和反應

**中和反應**，又叫**酸鹼中和**，係化學反應中複分解反應嘅一種。將酸同鹼溝埋一齊，會出鹽同水，咁就係酸鹼中和。

## 例子
好似鹽酸同氫氧化鈉嘅反應咁樣。鹽酸，顧名思義係酸，而氫氧化鈉係鹼，兩個撈埋，會出氯化鈉（食鹽）同水。

HCl(aq) +NaOH(aq) ->NaCl(aq) +H2O(l)

睇返以上反應嘅淨離子方程式：

H+ +OH- ->H2O

因爲氯離子同鈉離子都冇實際參與反應，所以屬於旁觀離子，唔需要寫。

## 用途
中和反應好有用，例子包括：

* 如果泥土太酸，可以用氫氧化鈣中和酸性。
* 某啲胃藥嘅成分係鹼性嘅，例如碳酸氫鈉，可以中和過多嘅胃酸（氫氯酸）。

## 睇埋
* 滴定
* 酸
* 鹼
* 鹽
高德曼

**高德曼**（**Emma Goldman**，）係美國女作家，亦係無政府主義者，20世紀前半段活躍。

## 出面網頁
羅姆尼

**羅姆尼**（**Mitt Romney**，）係美國共和黨政治人，2019年開始做猶他州參議員。

佢2003年到2007年做過麻省州長，2012年第57屆美國總統選舉佢代表共和黨參選總統，副手係保羅萊恩，但最後輸咗。
國際關注公共衛生緊急事件

**國際關注公共衛生緊急事件**（，簡稱PHEIC）係世界衞生組織一項正式聲明，指通過疾病國際傳播構成對其他國家嘅公共衛生風險，同埋可能需要採取協調一致國際應對措施嘅唔尋常事件。呢個制度係經歷2003年沙士爆發後，根據世衞2005年制訂嘅《國際衞生條例》而推出。

## 事件一覽
*2009年：人類豬流感疫情
*2014年：小兒麻痺症疫情
*2014年：西非伊波拉病毒疫情
*2015-16年：寨卡病毒疫情
*2018-20年：剛果伊波拉病毒疫情
*2020-23年：武漢肺炎疫情
*2022年-而家：猴痘疫情
武漢肺炎國際疫情

**武漢肺炎國際疫情**，列出武漢肺炎喺世界各地嘅病例情況。實時嘅數據可以睇下莊鶴堅斯大學嘅通報平台。

## 疫情

## 睇埋
*武漢肺炎大爆發
*沙士病毒2型

## 註

## 攷
Thornycroft Cygnet

**Thornycroft Cygnet**（車型代號**CD**）係英國Thornycroft出嘅一款前置引擎單層巴士底盤，1931年亮相。

Cygnet一如同期嘅單層巴士，擁有稍為靠左擺嘅引擎同波箱、傳動軸同埋驅動軸尾牙。初時Cygnet嘅真空增壓伺服煞車係用單一伺服摩打，條驅動軸係內置半浮式傳動軸（semi-floating shaft），到1934年左右就改成用三個伺服摩打煞車（頭軸兩個、尾軸一個），驅動軸亦改成內置全浮式傳動軸（fully-floating shaft）。Cygnet生產期間曾經配過Thornycroft自家、Beardmore或者吉拿引擎。

Thornycroft Cygnet曾經被銷售去英國本土、澳洲、巴西、南非同埋香港（九龍巴士、中華巴士）。由於銷情持續冷淡，Thornycroft由1936年開始唔再向英國本土推銷Cygnet，淨係畀佢賣出口，最後四架Cygnet喺1940年付運畀中華巴士。

## 後繼巴士底盤
Thornycroft喺1940年出過一副DD型雙層巴士底盤，二戰過後亦出過兩副DG型（雙層）、五副SG型（單層）同埋兩副SG8型（凸頭單層）巴士底盤。1948年之後Thornycroft再冇出過專門嘅巴士底盤。

## 參考
*

## 出面網頁
*Thornycroft Vehicle Registers - Hampshire Cultural Trust（有列出每一架出廠嘅Cygnet CD型底盤）
外科口罩

**外科口罩**係種醫療用品，主要用途係畀醫護人員做外科手術同護理病患嗰陣戴嘅口罩，阻擋細菌同埋病毒。

外科口罩亦用嚟減低呼吸道感染嘅傳播風險，正常情況係只需要由病人戴，但當有疫情大爆發，就連健康嘅人都會戴住保護自己。
藝文誌

《**藝文誌**》（）係香港電視廣播有限公司嘅文化節目，根據免費電視牌照條款而製作，取代咗1995年到2019年播嘅同類節目《文化廣場》。節目由2020年1月5號開始香港時間逢禮拜日09:00-09:30喺翡翠台播，初頭由彭慧中、阮政峰、莊思明、李芷晴 、邵展鵬主持，之後加入黃穎君做主持。

隨住免費電視牌照條款唔再有相關要求，節目喺2023年8月6號播出最後一集停播，由外購動畫接檔。

## 過往訪問嘉賓

## 出面網頁
*藝文誌 - 主頁 - tvb.com

## 電視節目變遷
天天開運王

《**天天開運王**》（）係香港電視廣播有限公司嘅賀年資訊節目，《新春開運王》嘅姊妹作品。節目有兩輯：第一輯（）由薛家燕、黎諾懿、黃祥興主持，由2020年1月20號到2月21號香港時間逢禮拜一到五22:30-23:00喺翡翠台播，呢輯節目原定得20集，後尾添食5集。第二輯（）由林盛斌、區永權、張秀文、馮盈盈、薛家燕主持，由2021年2月8號到3月19號同一時段播。

## 每集內容
### 第一輯（2020）

### 第二輯（2021）

## 節目調動
;第二輯
*2021年3月16號：由於播特備節目《咁大件事點解冇人講》，所以停播一次，最後一集順延到3月20號禮拜六同一時段播。

## 相關節目
*《新春開運王》（2016-2019、2022、2023年）
*《風生水起》（2024年起）

## 出面網頁
*天天開運王 - 主頁 - tvb.com
*天天開運王 (2021) - 主頁 - tvb.com

## 電視節目變遷
打野戰 (性)

**打野戰**（），泛指喺公眾場所或者露天、山旯旮嘅地方度性交。

## 睇埋
*車震

## 攷
全民來電

《**全民來電**》（）係香港電視娛樂製作嘅真人騷節目，由博愛醫院贊助，搵《全民造星》參賽者何啟華、郭嘉駿、梁業、吳保錡同《全民造星II》參賽者吳啟洋、李祉均、范卓言、歐鎮灝，各自組成電競隊，參加「博愛一百周年香港電競盃」。節目由2020年1月13號到1月17號禮拜一到五 19:30－20:00 喺ViuTV播。

《**電競巨Sing Show**》（）係《全民來電》嘅特別版，用音樂會形式去搞，由陳俞希、駱振偉主持，演出者包括：MIRROR、ERROR、陳潔靈、Dear Jane、許廷鏗、梁釗峰、李幸倪、江海迦、Panda Cute、吳啟洋、李祉均、歐鎮灝、范卓言、李國煒、崔可迪、梁瑞峰、洪助昇、劉兆豐、劉瑞祈、陳樂、麥兆恆、梁文賢。節目喺2020年1月18號禮拜六 20:00－21:30 喺ViuTV現場直播。

## 每集一覽

## 出面網頁
*ViuTV：全民來電
*ViuTV：電競巨Sing Show

## 電視節目變遷
今日疫情

《**今日疫情**》（（第1輯） / （第2輯））係香港電視娛樂製作嘅健康資訊節目，為咗香港嘅武漢肺炎疫情而特別製作。節目有兩輯：第1輯由2020年2月3號到6月5號逢禮拜一到五 19:30－20:00 喺ViuTV播；第2輯由2020年2月28號到4月1號逢禮拜一到五 22:30－23:00播。

## 主持陣容
;第1輯
*廠景主持：強尼、陳安立（Brian）、虞逸峯（Dennis）、羅沛琪（Pinky）同埋沈殷怡（Shirley）
*外景主持：黃奕晨（Dixon）、曾贊學（阿神）、朱晉傑（CK）、廖嘉輝（阿Look）同埋英健朗（小占）
;第2輯
*廠景主持：強尼、陳安立、虞逸峯、沈殷怡、陳俞希同埋羅沛琪
*呢輯冇外景主持

## 節目調動
;第1輯
*2020年2月26號：由於直播《財政預算案論壇2020》，所以停播一次。

## 同類節目
*《全球戰疫》（香港開電視）

## 註

## 出面網頁
*ViuTV：今日疫情（第1輯）
*ViuTV：今日疫情（第2輯）
## 電視節目變遷
美少女日本民宿

《**美少女日本民宿**》（）係香港奇妙電視製作嘅遊埠節目，由張沛樂、羅堃尉、劉沛蘅、熙琳、胡桐語主持，去日本介紹唔同地方嘅民宿，由2020年2月8號到5月9號逢禮拜六 22:30－23:30 喺香港開電視播。

節目分咗兩期拍，第一期喺2019年12月開拍，由張沛樂、羅堃尉、劉沛蘅拍，到第二期原本由馬俊怡同熙琳喺2020年2月接力拍，但因為嗰時日本爆發武漢肺炎疫情，馬俊怡唔拍，電視台揾咗許綽婷頂上，但許綽婷之後都話唔拍，最終由胡桐語執三攤。

## 每集一覽

## 參考

## 出面網頁
*有線寬頻 i-CABLE - 美少女日本民宿

## 電視節目變遷
大舞段

**大舞段**（**grand pas**；）係指一場芭蕾舞表演當中專門編嚟俾某一班舞蹈員（首席又得、伴舞隊又得）展示自己舞技嘅大型舞段，一般都俾人認為係一場芭蕾舞表演當中最引人注目嗰一個部份。
對立事件

**對立事件**（）係統計學同概率論等領域嘅一個概念。「A 嘅對立事件」（A'）係指「A 冇發生」呢一件事件，而 P(A') 定義上會等如 1 - P(A)。
變奏舞

**變奏舞**（； ）喺芭蕾舞上係指由芭蕾舞蹈員一個人獨力跳一場舞。喺一場表演當中，當某位芭蕾舞蹈員要做變奏舞嗰時，其他舞蹈員，即係伴舞隊等，通常會行埋一邊，等跳變奏舞嗰個舞蹈員可以成為注意力中心。

## 古典使用

喺古典芭蕾舞裏面，變奏舞通常係由舞劇嘅主角跳嘅：古典嘅芭蕾舞劇實會有故仔，例如天鵝湖嘅故仔就係講天鵝公主俾邪惡魔法師落咒變成天鵝，但打後佢同王子相遇，而兩人最後一齊合力打破惡咒；而天鵝湖芭蕾舞表演基本上實會有**王子變奏舞**同**公主變奏舞**等嘅部份，指由王子同公主各自做嘅變奏舞，用嚟突然王子同公主呢兩個角色嘅性格；除此之外，能夠飾演主角嘅通常都會係個舞團當中最有本事嘅舞蹈員，所以變奏舞仲能夠起到個作用，用嚟畀首席舞蹈員展示身手。

## 睇埋
*雙人舞
*拍檔舞
*獨舞
*變奏曲

## 詞彙
***王子變奏舞**（prince variation）
***公主變奏舞**（princess variation）

## 引述
插曲

**插曲**（；），喺法文入面係**賞心悅目嘅分心**噉解，係指一段短嘅音樂或者舞蹈（**插舞**），通常係加嚟做修飾嘅。例如喺古典芭蕾舞劇當中，個編舞師好多時會加插一啲短、對個故仔嚟講無關痛癢嘅舞段，嚟俾啲舞蹈員展示舞技。

## 睇埋
*開場音樂
互斥

**互斥**（；參見），粵港地區嘅中文又有叫**相**，係邏輯同數學上嘅概念，如果話 A 同 B 兩件事係互斥嘅，係話兩件事無可能同時發生，意即「**互**相排**斥**」。就算係日常語言都可見到類似嘅概念，例如**落雨**同**唔落雨**呢兩種天氣狀況互斥，無可能同時喺同一笪地方發生。喺數學上，**互斥事件**呢個概念常用於概率論相關嘅討論，可以用嚟幫手分析唔同事件發生嘅機會率。

## 基本定義

喺邏輯同數學上，兩件事件 A 同 B 如果係互斥嘅，意思即係話佢哋唔可以同時發生。用符號表達嘅話：
:A \cap B = \varnothing
呢條公式表示 A 同 B 嘅交集（A \cap B）係空集合，即係 A 同 B 完全無重疊。用日常用語講，想像 A 同 B 係兩個集合，各自「有若干嚿嘢喺入便」，佢哋嘅交集反映既屬於 A 又屬於 B 嘅物件，而呢個交集係空嘅，即係話兩者完全無重疊，「某物件既屬於 A 又屬於 B」呢件事係無可能發生嘅。

例子：
*擲銀仔：事件 A 為**今次擲銀出公**，事件 B 為**今次擲銀出字**。兩件事無可能同時發生，屬於互斥事件。
*考試成績：假設呢場考試結果只有**合格**或**唔合格**兩種可能，事件 A 係**合格**，事件 B 係**唔合格**。學生喺同一次考試中唔可能又合格又唔合格，兩件事件係互斥。
*啤牌花色：假設而家由一副標準 52 張咭嘅啤牌中抽牌，事件 A 係**抽到紅心**，事件 B 係**抽到梅花**。由於一張咭只可以屬於一種花色，紅心與梅花唔可以同時出現，兩件事件係互斥。
等等。

## 概率計算

喺概率論中，互斥事件有特定方法處理。假若事件 A 同事件 B 互斥，噉「兩者其中一件事會發生」（P(A \cup B)）嘅總概率可以透過直接相加嚟計出－
:P(A \cup B) = P(A) + P(B)（概率公理第三條）
呢條公式只適用於互斥事件。A 同 B 互斥意即兩件事無可能同時發生，即係話－
:P(A \cap B) = 0
當中 P(A \cap B) 係「兩件事都發生」嘅機率。

例如思考擲一粒公平（無出千）嘅六面骰。事件 A 係**擲到 2**，事件 B 係**擲到 5**。由於每次擲骰只會出一個數字，2 同 5 唔可以喺同一次擲骰中同時出現，所以兩個事件互斥。
:P(A) = \frac{1}{6}, \quad P(B) = \frac{1}{6}
:P(A \cup B) = P(A) + P(B) = \frac{1}{6} + \frac{1}{6} = \frac{2}{6} = \frac{1}{3}
所以，**擲到 2 或 5** 嘅總機率係三分一咁多。

互斥事件嘅概念有助簡化計算，特別係分析複雜問題時，能夠清楚界定事件之間關係，提升理解同處理機率問題嘅效率。

## 睇埋
*矛盾
*悖論
*不交集
*矛盾語
*語法上嘅極性

## 引述
溫氏圖

**溫氏圖**（）係集合論分析常用嘅一種圖。一幅溫氏圖入面會有若干個波波，每個波波代表一個集合，而兩個波波之間嘅相交空間代表嗰兩個波波代表嗰兩件事件嘅交集。
## 睇埋
*或然率論
*邏輯連接
*充分必要條件

## 攷
打野戰

（**Airsoft**或者**Live wargame**）係種射擊運動，一班玩家先組隊，每人揸住把汽槍，響特定場地範圍入面對戰。呢隻遊戲源自軍隊入面嘅訓練，之後畀人娛樂化。通常打野戰場地都會提供埋野戰裝備，例如汽槍、靴鞋、戰術背心等等，但係經常玩野戰嘅人通常會自備裝備。

香港好多時都將呢隻遊戲直接叫「」，但英文反而好少咁樣叫。

## 睇埋
*戰爭遊戲
*射擊遊戲
中和

**中和**可以係：
*中和反應，化學反應
*中和區，臺灣新北一個區
*中和 (年號)，唐代年號
前灣站

**前灣站**（）係深圳地鐵一個地下鐵站，規劃時嗌航海路站，喺南山區前海深港現代服務業合作區聽海大道。

前灣站5號綫部份喺2019年9月28號啟用，而9號綫部份就喺同年12月8號啟用，並成爲該綫西面總站。

類:南山區
臺灣民眾黨 (日佔時期)

**臺灣民眾黨**（臺灣話：Tâi-oân Bîn-chiòng Tóng）喺臺灣日佔時期1927年（昭和2年）7月10號嘅臺中市新富町聚英樓成立，係臺灣人喺日本佔領統治下成立嘅第一個政黨，成立大會由蔡式穀主持。最初喺日本臺灣總督府多方嘅阻撓下，林獻堂、蔣渭水等人不斷更換黨名、修改黨綱，從「臺灣自治會」、「臺灣民黨」，最終喺有條件允許下成立。

初期主要人物有李應章、蔣渭水、林獻堂、蔡培火、黃周等人，黨旗最早為仿國民黨黨旗，用「上青下紅中央白日」旗，後改為仿中華民國國旗嘅三星黨旗。

臺灣民眾黨喺1931年（昭和6年）2月18號被解散。

## 攷
Ass to mouth

**Ass to Mouth**係個英文性俚語，描述將條屌開某人屎窟嘅㞗一抽出嚟，就即刻塞入渠或者其他人個嘴度含。呢個行為有諺語「屎窟撈到口」嘅字面意思，不過渠哋表達嘅嘢通常唔同；前者所述嘅實實在在，後者總係用嚟打比喻。
## 睇埋
*含𡳞
*屌屎窟
## 參考資料
卓可夫把槍

**卓可夫把槍**（）喺敘事學上係指「如果一件事件對個故仔嚟講唔係必要嘅，就唔好嘥時間描寫佢」。另一方面，呢個詞又可以指一樣喺情節早期出現，打後對情節有巨大影響嘅事物（一開始望落唔必要，但打後先知係必要嘅）。

## 睇埋
*伏筆
紅鯡魚

**紅鯡魚**（）係英文入面嘅一個詞。指以修辭或者文學嘅手法轉移議題焦點同注意力。

**紅鯡魚**係字面上嘅譯法。意譯嘅話又可以譯做**混淆視聽**或者**掩人耳目**呀噉。

## 睇埋
*情節裝置

## 攷
天外救星

**天外救星**（），又叫**解圍之神**或者**神之解圍**，係一種情節裝置，指故仔當中一個望落冇可能解決到嘅狀況突然噉由一個完全出乎意料同可能性低嘅事件解決。

天外救星嘅一個極端例子如下：主角俾魔王韞喺一個地牢入面，地牢嘅天花板有尖刺，而且慢慢噉向下移，主角冇計可施，只係有得等死（一個望落冇可能解決到嘅狀況）... 然後下一刻佢俾人傳送咗去一個椰林樹影、水清沙幼嘅沙灘嗰度，知有個（個故仔之前完全冇提過嘅）神仙貪得意用魔法變佢去沙灘。

有好多作家都認為，天外救星係一種極低水平嘅寫作技法。

## 出名個案
可以睇吓《人魚公主》原版個結尾。

## 濕碎嘢
香港影視行話所謂**神仙橋**（粵拼：san4 sin1 kiu4*2）同上述者近義。

## 睇埋
*情節
*扭橋

## 攷
2-丙醇

**2-丙醇**（），即係**異丙醇**，又叫火酒，化學式係C3H8O，係一種冇顏色嘅液體。佢有好勁嘅味，有可燃嘅性質。佢屬於仲醇，同1-丙醇係同分異構體。

## 反應
2-丙醇可以發生氧化反應，出丙酮。通常會用嘅氧化劑有重鉻酸鉀。

同時，2-丙醇可以俾硫酸脫水，出丙烯。

異丙醇係一種醇，可以同羧酸發生酯化反應，產生酯類。

## 點整

* 水解丙烯
* 用硼氫化鈉、氫化鋁鋰等還原劑還原丙酮
* 水解2-氯丙烷
認知複雜度

**認知複雜度**（；）係認知科學同相關領域嘅一個概念，指一個概念或者認知作業嘅複雜程度。認知複雜度係一個多維嘅概念：一個理論嘅認知複雜度取決於個理論有幾多個變數、變數之間多唔多互動、同變數之間嘅關係合唔合乎直覺等嘅多個因素。

## 參考
麥高芬

**麥高芬**（）係情節裝置嘅一種，指故仔當中一件對情節或者角色動機嚟講必要嘅物件或者事件，但呢件物件或者事件本身嘅特質未必係咁重要（可以換做第二樣物件，但功能冇分別）。
即興跳舞

**即興跳舞**（）係指一個人自主噉即興跳一段舞嘅過程。喺某啲舞蹈嘅訓練當中，即興跳舞被指可以攞嚟培育學生對排舞嘅理解同創造力。
## 文獻
*Minton, S, C. (1997). *Choreography: A Basic Approach Using Improvisation*. Human Kinetics.
## 睇埋
*序列舞
*排舞
*即興音樂
*幻想曲
*創意
溝女

**溝女**（Flirting）係一種行為，當一個人對另一個人有興趣嗰陣，希望兩人有更深入嘅關係，就會透過講嘢、文字或者肢體言語去表達自己對嗰個人嘅好感。呢樣行為通常係男仔對女仔做，喺啲公眾地方例如酒吧就成日見到。

## 攷
囉囉攣

**囉囉攣**（），又稱焦慮（粤拼：ziu1 leoi6）係種情緒或心理上產生嘅衝突，有時會有擔心同驚嘅感覺。囉囉攣可以喺特定嘅情況下發生，例如有屋企人好夜未返擔心佢出咗事，又或者係第二朝要考試搞到好緊張。但係亦都有可能係慣性或者普遍嘅一種感受。囉囉攣有好多形式，有社交方面嘅，自我嘅，壓力嘅都可能會引起。囉囉攣有可能對身體帶嚟唔好嘅影響，例如呼吸急促、頭痛、心悸，失眠等等。
## 睇埋
*恐懼
*分析癱瘓
## 攷

類:情感
敘事衝突

**敘事衝突**（）係指一個故仔入面主角要面對嘅最大難關，係故仔不可或缺嘅一部份。

唔同角色之間喺目的上嘅矛盾會引致佢哋之間產生衝突，而呢啲衝突往往係成個故仔最引人入勝嗰部份。有啲敘事學同文學方面嘅學者仲主張，人睇故仔基本上就係為咗「睇衝突」。

例：校長鄧不利多想要保護霍格華茲魔法學校以及學校嘅學生（鄧不利多嘅目的），而呢點令佢同願意為咗得到力量而傷害學生嘅佛地魔（佛地魔嘅目的）作對，於是兩人之間就起衝突，衝突令佢哋（例如）打交，而戰鬥往往係一個故仔最好睇嘅部份（吸引讀者嘅衝突）。

## 引述
故仔解說

**故仔解說**（）係指將有關角色同背景設定嘅資訊置入故仔當中嘅過程。

例如喺英雄旅程式嘅情節當中，故仔通常開場會花少少時間講吓主角喺呢個世界嘅生活，等讀者觀眾可以首先理解吓佢同其他重要角色嘅性格同背景係點；跟住冇幾耐就突然發生咗啲事，主角要出發去冒險。
電子元件

**電子元件**係啲電子學入邊使開嘅基本元件，佢哋透過一啲基本嘅電磁效應嚟對啲電子同埋佢啲相應嘅電磁場進行操作。電子元件鬭埋一齊之後，可以組成電路、電子零件同埋一啲更加複雜嘅電子系統。基本嘅電子元件有電源、電阻、電感、電容、憶阻同埋攞嚟駁接嘅電線、攞嚟操縱嘅電掣等等。

## 睇埋
*訊號
*金價
詩論

《**詩論**》（；）係古希臘哲學家亞里士多德嘅一本著作，出於約莫公元前三三五年。喺呢本書入便，亞理士多德詳情噉探討詩歌同戲劇方面嘅理論，提出咗好多重要嘅諗頭，係後世西方詩學嘅基礎。

亞里士多德將**詩嘅藝術**分做韻文式嘅戲劇（包括喜劇、悲劇同薩佗劇）、抒情詩同史詩。亞里士多德主張，呢啲體裁都有摹仿或者係「模擬現實中嘅某啲嘢」嘅功能，不過佢哋可以喺三點上有差異：
#韻律、音樂節奏、和聲同旋律
#角色嘅優劣
#敘事方式：講出一個故仔定係由真人演繹
現存嘅《詩學》文本主要係講戲劇嘅，尤其集中分析悲劇，亦有花唔少篇幅講史詩。

呢本書喺歐美嘅文學同戲劇傳統當中廣受認同，好多相關領域（例如創意寫作）嘅人都會攞本書嚟睇，參考佢啲諗頭。而且仲有唔少學者研究呢本嘢，例如係討論亞里士多德點解喺第十三章同第十四章之間似乎自相矛盾。

## 背景

亞里士多德寫咗好幾篇講美學嘅著作，包括係《詩論》、《政治學》（第八卷）同埋《修辭學》呀噉。喺歐洲，詩論呢本嘢一度失傳咗好耐，要等到中世紀以及早期文藝復興時期，有人將穆斯林學者伊本魯世德寫嘅阿拉伯文版本譯做拉丁文，先至令到詩論重返歐洲，而且本書喺初時並冇受到重視。

喺廿一世紀初，學界嘅詩論文本並唔完整：學者手上淨係有詩論嘅第一卷（專注於悲劇同史詩），而講喜劇嘅第二卷仲係處於「失傳咗」嘅狀態。

## 總論
《**詩學**》有六分講法、五分講法、三分講法呢三種分法。五分講法將《詩學》分做：

#用悲劇、喜劇、薩堤爾劇、抒情詩同埋史詩來初步討論反映現實嘅詩
#悲劇嘅定義、分析同埋寫作規則
#史詩嘅定義、分析同埋寫作規則
#應對悲劇同史詩嘅批評
#比較悲劇同史詩，仲有解釋點解悲劇優於史詩

## 重要諗頭
### 摹仿

喺《詩學》入面，亞里士多德認為戲劇（包括喜劇同悲劇）同埋詩歌都係**模仿**或者**再現**（摹仿）。佢嘅睇法係噉嘅：無論係咩作品，戲劇同詩歌永遠都係模仿緊人類嘅某啲行為同埋情感，而唔同作品分別在於幾樣嘢：
*模仿方式：唔同作品可以用唔同方式嚟做模仿，例如敘事詩、戲劇等。
*模仿嘅對象：亞里士多德認為，藝術可以模仿真實嘅事物，或者理想化嘅事物。
*模仿嘅功能：佢話模仿可以幫助人類學習同埋體驗新嘅事物。
*悲劇將人描繪成美好過佢哋嘅實況，而喜劇將人描繪成惡劣過佢哋嘅實況。
*淨化作用：特別係喺悲劇方面，亞里士多德提出咗「淨化」嘅概念，即係透過觀賞戲劇，觀眾可以釋放情感，達到心靈嘅平衡。
總嚟講，亞里士多德認為模仿係藝術創作嘅核心，透過模仿，藝術可以反映人性同埋社會。

### 其他諗頭

## 睇埋
*角色
*情節
*敘事技巧

## 註釋

## 引咗

## 外拎

* 【美學筆記】亞里士多德（一）：模仿或者冇柏拉圖講嘅咁壞｜于千，香港 01
* 詩論（亞里士多德），古騰堡計劃
閃進事件

**閃進**（**flashforward** / **prolepsis**）係作故仔常用嘅一種手法，指喺故仔進行期間讀者觀眾見到一段時間上喺故仔打後嘅事件，通常用嚟俾讀者觀眾睇一個角色想像嘅未來。
懸念

**懸念**喺敘事學上係一種連載性故仔會用嘅情節裝置，指故仔嘅主角喺一個章節嘅結尾進入一個難解嘅局面，或者知道一個令人震驚嘅事實，等讀者觀眾想追睇下一集嘅內容，知道主角點樣解決呢個難題。

## 睇埋
*敘事鉤
戲中戲

**戲中戲**（**story within a story**）喺敘事學上係指故仔入面嘅一個角色講述一個故仔。
敘事節奏

**敘事節奏**（）喺文學上係指講一個故仔嗰時嘅速度（唔視乎字數，字數通常視乎一幕有幾重要），即係每一幕時間上維持幾耐同啲角色以幾快嘅速度由一個地點移去下一個等等。
子情節

**子情節**（**subplot**）喺敘事學上係指情節當中嘅一個自成一串嘅子部份，子情節可能喺時間上、地點上或者主題上同主情節有關係。子情節好多時同配角有關，亦即係同主角或者對立角色以外嘅人有關。
扭橋

**扭橋**（，英文  嘅直譯），又叫**大逆轉**，廿一世紀初香港嘅網絡文化入面又叫**反 **（），係一種敘事技巧。扭橋係指段情節出現啲極度出乎意料嘅發展，通常事前個故仔會落定咗啲伏筆。

如果扭橋發生喺故仔嘅結尾部份，噉個故仔嘅結局就算係一個**逆轉式結局**（）。

## 基礎

扭橋必然涉及情節有意想不到嘅發展，亦即係話驚訝就係扭橋最重要嘅成份。

搵個具體例子嘅話，可以想像吓好多虛構故仔都有嘅「阿 A 呢個角色，開頭嗰陣望落好好人，但原來佢係奸角」情節：假設作故仔嗰個人寫得夠好，阿 A 唔係一睇就知係奸角嘅，同時打前嘅情節嗰度又做好嗮伏筆（即係例如阿 A 的確有動機做壞事），噉阿 A 展現佢嘅真正意圖嗰一刻會令到讀者觀眾就會感受到一股巨大嘅驚訝感；而且讀者觀眾仲可能會因而對故仔嘅某啲部份有新嘅詮釋－可以想像讀者腦海出現「唔怪之得阿 A 之前有啲噉噉噉嘅古怪行為啦，佢根本係謀緊想殺咗阿 B 嘅」噉嘅諗法。

扭橋廣泛噉畀人視為一種重要嘅敘事技巧：虛構故仔唔一定要有扭橋，有大把成功嘅虛構故仔作品都冇使用扭橋；不過事實表明，做得好嘅扭橋可以令一個故仔更加難忘；專業作故仔嘅人－好似係作家、漫畫家同埋編劇呀噉－都會學扭橋嘅概念，而且佢哋仲會觀察吓唔同嘅虛構故仔點樣用扭橋，嚟到將扭橋嘅手法分門別類。

## 手法

*閃回事件，可以用嚟提供一啲讀者觀眾打前唔知嘅資訊，而知咗呢件資訊會令讀者觀眾對情節有新嘅理解。
*靠唔住嘅敘述者，展示「敘述個故仔嘅人，係靠唔住嘅」呢點，可以令讀者觀眾重新詮釋情節入面發生過嘅事。
*天外救星（拉丁文：deus ex machina）：一般畀人覺得係極低水平嘅扭橋做法。
*假主角：例如頭嗰兩個章節嘅主角喺第二章最尾嗰陣死咗，跟住觀點轉去真正嘅主角嗰邊。

## 睇埋
*伏筆同橋段
*麥高芬
*劇透
*笑點

## 文獻

*Beigi, M., Callahan, J., & Michaelson, C. (2019). A critical plot twist: Changing characters and foreshadowing the future of organizational storytelling. *International Journal of Management Reviews*, 21(4), 447-465.
*Pérez, H. J. (2020). The plot twist in TV serial narratives. *Projections*, 14(1), 58-74.

## 參考

## 拎
*Plot Twist，電視橋段網嘅文  講扭橋呢個概念。
揭示

**揭示**（**reveal**）喺敘事學上係一種情節裝置，指情節到咗某一點，主角得知一件前所未知但好重要（通常有伏筆）嘅資訊。
懸疑

**懸疑**（）係創意寫作上成日提到嘅概念，指讀者觀眾心入面一種不確定嘅感覺。好多寫作界人士都認為，懸疑係創意寫作上嘅一種重要技巧：事實表明，喺有戲劇性嘅虛構故仔當中，作者要令讀者觀眾對情節感覺「唔係好肯定跟住落嚟會發生咩事」，噉讀者觀眾先會有興趣睇落去；如果讀者觀眾覺得自己經已估到嗮跟住落嚟會發生咩事，佢哋往往會冇癮唔想再睇落去。

因此，有唔少寫作工作者都有認真思考點樣先可以寫到份作品有懸疑感。

## 做法

喺廿一世紀初嘅寫作上，製造懸疑最基本嘅做法係喺**情節度留低一啲嘢，暗示有重要嘢會發生，但唔知幾時或者點解會發生**，例如：
*主角行入一間就噉望落空無一人嘅屋裏面，突然聽到身後有吓腳步聲（暗示有嘢發生），佢覺得有啲嘢跟蹤緊佢，但唔知對方係乜（不確定性，唔知對方係乜同埋幾時會有嘢發生）；
*身為警察嘅主角知自己個朋友殺咗人，佢需要去捉呢個朋友返嚟（有嘢會發生），但佢覺得好迷茫，唔知佢個朋友嘅殺人動機係乜（不確定性，唔知點解會發生）；
*主角要出發去打低黑暗魔王（有嘢會發生），佢呢場旅程會係一場大冒險，唔知幾時會遇到危險，亦都唔知會遇到咩危險（不確定性，唔知有乜危險同幾時會遇到危險）；
... 呀噉。

## 另見
*恐怖故仔
*恐怖悖論
*犯罪故仔
## 文獻

*Baroni, R. (2007), *La tension narrative*. Suspense, curiosité, surprise, Paris: Éditions du Seuil.

## 引咗
集中趨勢

喺統計學，**集中趨勢**係指手上嗰個概率分佈嘅數值「傾向集中喺邊」，用嚟描述一組數據傾向聚集喺邊一個「代表性」嘅位置。集中趨勢指標有助研究者用單一數值去概括一大堆數據嘅值，從而快速理解數據嘅整體特性。

## 例子
最常見嘅三種集中趨勢量數包括：  
*平均數（mean）：算術平均數計法係將所有數值加埋晒一齊，再除以數據嘅個案數。  
*中位數（median）：將啲數值由細至大排好，揀處於中間位置嗰個值。  
*眾數（mode）：指一組數據入便出現次數最多嘅數值。  
呢三種方法各有優缺點：算術平均數好易計算，但對極端值好敏感；中位數唔怕極端值影響，而眾數能夠處理分類變數，但用落連續數據嗰陣就可能會唔穩定。
考慮以下呢一組數據：  
  

*平均數（算術平均數）：(2+3+3+5+7+8+10)/7 = 38/7 \approx 5.43 
*中位數：將數據由細至大排好後，第四個數字係 5 所以中位數就係 5。  
*眾數：最常見嘅數字係 3，因為出現咗兩次，所以眾數係 3。  
總括嚟講，呢組數據嘅平均數大約係 5.43，中位數係 5，眾數係 3。三個值一齊反映啲數據集中喺**大約 5** 附近，但各自有唔同嘅角度。

## 睇埋
*分散度
*期望值
*樣本平均值同協方差

## 來源

## 拎
* 集中趨勢嘅量度方法
平行運算

**平行運算**（）喺電腦科學上係指好多指令得以同時進行嘅運算模式。

## 睇埋
*分裂腦
分散式演算法

**分散式演算法**（**distributed algorithm**）係演算法一種，設計嚟喺用互連嘅 CPU 組成嘅電腦硬件（分散式系統）上面行嘅。分散式演算法同一般嘅演算法其中一個最大嘅分別係需要有方法協調唔同節點之間嘅工作，處理「萬一其中一個節點軭咗嗰陣要點應變」、唔同節點之間嘅時鐘不一致性以及通訊管道嘅不可靠性等分散式系統先會有嘅問題。

## 攷
描述統計學

**描述統計學**（參照）係指一啲量化噉描述資訊嘅統計數值。描述統計學主要用嚟整理、總結同呈現數據，令數據變得更易理解。例如假想一間學校想分析學生嘅考試成績，可以計算全體學生嘅平均分、最高分同最低分，或者用中位數嚟反映成績嘅分佈。另外亦可以用標準差去衡量成績嘅離散程度。呢啲方法都係描述統計，因為佢哋唔涉及推斷，而係純粹整理同表達數據。

## 基礎

喺搵咗數據返嚟之後，研究者手上會有個數據庫，每個個案都會喺每個變數上有個數值，而一般嚟講，研究者首先會做嘅係搵一啲指標**描述**吓柞數據大致係點樣嘅，常用嘅描述統計指標包括咗：
*平均數（mean）：平均數（A）最常係指將啲個案嘅數值（a_i）加埋一齊，再除以個案數量（n）：
*:A = \frac{1}{n}\sum_{i=1}^n a_i=\frac{a_1+a_2+\cdots+a_n}{n}
*變異數（variance，\sigma_Y^2）：以下嘅數值：
*:\sigma_Y^2 = \frac 1n \sum_{i=1}^n \left(Y_i - \overline{Y} \right)^2，
**當中 n 係個案數量，Y_i 係第 i 個個案喺個變數上嘅值，而 \overline{Y} 係個樣本嘅平均值－\sigma_Y^2 反映咗啲個案平均距離平均值幾遠。
*標準差（standard deviation，\sigma_Y）：變異數嘅開方。
*:\sigma_Y = \sqrt{\sigma_Y^2}
... 呀噉。

## 概率分佈

概率分佈係成日用嚟描述「柞數據乜嘢樣」嘅架生。一個概率分佈係一個數學函數，而呢個函數表達咗每個數值喺某個總體或者樣本入面出現嘅概率（又做機會率），\Pr(X = x) = f(x)，當中 f 就係個概率分佈。例如假設而家掟一個銀仔，用 X 代表掟個銀仔嘅結果，掟 10 次（個總體係「全世界嘅掟銀仔結果」，而呢 10 次就係一個樣本）。X 係「公」（Head）嘅機會率係 0.5（即係 50%），而 X 係「字」（Tail）嘅機會率都係 0.5（假設個銀仔冇做過手腳），相應嘅概率分佈如下：
:P(X = Head) = 0.5，「X 係公（X = Head）嘅機會率係 50%」。
:P(X = Tail) = 0.5，「X 係字（X = Tail）嘅機會率係 50%」。
响現實世界嘅科研入面，啲變數好少可會「一係公一係字」咁二元，但個原理一樣：常態分佈（normal）就係科學入面最常用嘅概率分佈之一，如果由一個常態分佈嘅總體嗰度抽樣，個變數嘅平均值會係出現得最密嘅數值，低過平均嘅數值同高過平均嘅數值出現嘅機會率一樣，而離平均值愈遠嘅數值，抽到出嚟嘅機會率就愈低，如果按住個樣本畫一個概率分佈圖（打橫個條 X 軸係「個變數嘅可能數值」，而打戙嗰條 Y 軸係「每個數值出現嘅機會率」），一個常態分佈會俾出一條好似鐘噉嘅形狀嘅線。常態分佈嘅概率密度函數係（\sigma 係個分佈嘅標準差）：
:f(x) = \frac{1}{\sigma \sqrt{2\pi} } e^{-\frac{1}{2}\left(\frac{x-\mu}{\sigma}\right)^2}

譬如話以下呢個情況噉：想像有生物學家想研究成年中華白海豚嘅身長，但佢冇可能捉嗮世界上咁多隻白海豚遂隻遂隻嚟度佢哋幾長，於是乎佢就抽個樣本出嚟，用個樣本嚟估計全世界嘅白海豚嘅身長；呢個樣本入面有 20 隻白海豚，佢哋嘅平均身長係 2.2 米，唔係隻隻都啱啱好 2.2 米長－有隻係 1.8 米長，有隻係 2.6 米長呀噉－但一隻白海豚身長高過呢個值嘅機會率大致上等如佢身長低過呢個值嘅機會率，而且離 2.2 米愈遠嘅數值出現嘅機會率愈低。如果畫幅概率分佈圖，「隻白海豚嘅身長」做 X 軸，而「每個身長數值出現嘅機會率」做 Y 軸，幅圖會出一條近似鐘形嘅線。

一般嚟講，做統計嗰陣都會假設抽樣個過程係獨立同分佈（IID）嘅－噉講嘅意思係指，樣本入面每個個體嘅數值喺由個總體嗰度抽出嚟嗰陣嘅概率分佈都係一樣，而且相互之間獨立（一個抽到嘅數值嘅概率分佈唔會影響到下一個抽到嘅數值嘅）。呢個假設慳咗好多時間同精神－如果吓吓做統計都要諗第二個抽出嚟嘅數值同第一個抽出嚟嘅數值嘅概率分佈會唔會唔同咗嘅話，計起統計上嚟就會撈絞得好交關。

## 睇埋
*推論統計學
*統計學詞彙表
## 註釋

## 引咗
甩骹

（英文：joint dislocation）係指兩舊骨因為跌親或者撞親搞到脫離咗關節嘅位置，簡單嚟講即係舊骨個位歪咗，成日發生喺膊頭、手肘、膝頭。意外甩骹嗰陣要去睇醫生，唔好郁佢，醫好甩骹就係將關節移返正常嘅位，好多時一下搞掂，但過程會好痛。

## 攷

## 睇埋
*骨折
剝牙

，係喺口腔度剝隻牙出嚟嘅手術。剝牙嘅原因有好多，例如係細路仔恆齒生緊出嚟頂住隻乳齒，又或者大人生智慧牙等等。剝牙通常由牙醫做，做完之後要塞舊棉花落去剝咗牙個位度止血。

## 拎
* 中國重症醫學網-醫學書籍-外科-口腔科學-拔牙術
恆牙

又叫，係指人類同多數哺乳動物細個嗰陣乳牙甩咗之後再生嘅第二套亦係最終一套嘅牙。

人類乳牙通常喺6-7歲開始甩，之後畀恆牙取代。恆牙總共有28-32粒：
*上下門牙，一共8粒
*上下犬牙，一共4粒
*上下前磨牙，一共8粒
*上下磨牙，一共12粒（最後四粒臼齒又叫智慧牙，一般喺18-22歲生，亦有啲人一世都唔生）

## 攷

## 拎
乳牙

，又叫，係人類同好多動物嘅第一套牙。人喺6-7歲到會甩，甩咗再生嘅牙叫恆牙。

人類嘅乳齒有20粒，分別係：
*下排2粒乳門牙
*上排4粒乳門牙
*下排2粒乳側門牙
*上下第一乳磨牙、乳犬牙，共8粒
*上下第二乳磨牙。共4粒

## 攷
3P (性交)

**3P**（****）係群交嘅一種，性別不限，即係三個人一齊做愛。喺叫雞／叫鴨 、一夜情、性派對或者拍鹹片等情境，啲人都可能會噉樣做。要強調某一個話哂事（例如畀錢買春）時，會話佢**起雙飛**。

## 參考資料

類:鹹濕
4P

**4P**（）係指四個人群交。通常係兩男兩女，亦可以三男一女、三女一男、或者全部都係男、女。

## 睇埋
*群交
*3P

## 參考資料

## 拎

* 
*
多啦A夢 新・大雄與鐵人兵團 〜振翅吧 天使們〜

**多啦A夢：新·大雄與鐵人兵團 〜振翅吧 天使們〜**（日文：ドラえもん 新·のび太と鉄人兵団 ～はばたけ 天使たち～）係第31部多啦A夢電影，改編自《大雄與鐵人兵團》。呢套戲大概係講一班嚟自美卡托比亞嘅機械人想搵地球人做佢哋嘅奴隸，於是派咗莉露露同裘多去地球北極起基地，等基地起好之後，鐵人兵團就會去侵略地球。陰差陽錯之下，大雄見到機械人裘多，重識到莉露露，知道佢哋嘅計劃，於是話畀多啦A夢佢哋聽。莉露露見到大雄之後，喺唔同環境之下慢慢俾佢哋感化，明白到如果人類做機械人嘅奴隸，就係背叛咗當初祖先整機械人嘅初心，於是莉露露返咗去三萬年前嘅美卡托比亞，希望阻止祖先創造呢啲醜陋嘅機械人。最後多啦A夢同機械人戰鬥嗰陣，歷史成功改變咗，壞嘅機械人全部消失，但係莉露露同裘多亦都因為歷史改變咗而同其他機械人一齊消失，犧牲咗佢哋自己換嚟戰爭嘅完結。

## 配音員

## 拎
*官方網站
*
*
*
*
*
被動元件

**被動元件**，又叫**無源器件**，一般係指一類電子元件，啲消耗能量而冇能量產生嘅（熱力學被動）、抑或係提供唔到增益嘅（增益被動）。

相對應，有產生能量抑或有增益嘅就係主動元件或者有源器件。

對於被動元件，佢一定時間入邊對於電路總能量嘅貢獻可以按照下低條式得出：

: E_A(x)=\sup_{x \to T \geq 0} \int_0^T -\langle v(t),i(t)\rangle \, \mathord{\operatorname{d}}t 

: 其中：
:* *T*≥0
:* 功率係\langle v(t),i(t)\rangle，即v(t)同i(t)嘅內積。

## 例

### 基本元件

* 四大基本電子元件：
**電阻
** 電容
** 電感（同埋佢嘅變體、組合，譬如線圈、電抗器、扼流圈、火牛等等）
** 憶阻
* 壓電元件（譬如石英晶體、壓電晶體、壓電片等等）
* 睇在定義唔同，有時仲會包括埋二極體。

### 複合元件、零件

* 濾波器之一嘅被動濾波器
* 調幅無線接收器之一嘅傳統石英無線接收器
* 礦石收音機

## 考


* 【產業科普】被動元件到底是什麼
* 被動元件產業鏈簡介
格力犬

**格力犬**（Greyhound），係一種用喺狩獵同競速嘅狗，佢係陸地上速度僅次於獵豹嘅哺乳類動物之一，佢具備強健嘅四肢令佢嘅速度可以有72公里/小時。

呢種狗曾經畀澳門用喺逸園賽狗場度賽狗，但係喺2018年賽狗場執笠之後600隻格力犬就冇地方住，最後重唔知去曬邊，呢件事響當時引起咗好大爭議。

## 攷
𢆡頭毛

**𢆡頭毛**係生喺𢆡餅上面嘅胸毛，係男人嘅第二性徵，幾乎每個成年男人都有，爭在多同少嘅分別。

## 攷

## 睇埋
* 心口毛
迷因

（，，），又嗌、 ，係文化資訊傳承嘅一樣嘢。模因呢個字係喺1976年，由道金斯喺《自私的基因》呢本書入面創造嘅，原指喺某個文化入面，從一個人傳播到另一個人嘅想法、行為、風格或者用法。後來畀人用咗來代表一樣好搞笑、好受歡迎嘅嘢（例如一啲加咗某啲字幕嘅相）或者一個喺網路上畀好多人轉載嘅嘢。

模因包含好多嘢，可以有宗教、謠言、新聞、習俗甚至係口號、諺語、用語、用字、網路潮文等。

## 例子
*Pepe蛙
*彩虹貓
*成功細路
*Yee
*網絡上嘅Meme
*莊先拿
## 睇埋
*橋段
*概念混成
*基因
*民間故事

## 攷
網絡Meme

**網絡Meme**即係網絡上嘅**[[迷因|Meme]]**，係指一啲喺互聯網上面hit爆、受歡迎、畀人大量宣傳同轉播、有好多人識嘅嘢。網絡上嘅Meme有好多種，可以係網紅、hit爆短片、改過嘅圖、音樂旋律等等。

## 例子
### 音樂
*Lei it go
*Despacito
*野狼Disco
*Yee
*忐忑
*學貓叫
*高雄發大財

### 動物
*Pedo熊
*Lolcat
*Doge

### 相
*Success Kid（成功細路）
*Pepe蛙
*Surprised Pikachu（驚訝比卡超）
*佢只係個細路呀
*食物定狗仔？ - 美國藝術家凱倫‧查克創作

### 片
*彩虹貓

### 挑戰
*Bottle Cap Challenge
*Food challenge
*The floor is lava challenge
*Mannequin Challenge

## 睇埋
*揞面
*邪惡 duolingo 貓頭鷹
*潮文

## 攷
少正卯

**少正卯**（）係春秋時代魯國大夫，姓少正，名卯。據講佢幾次將「萬世師表」孔子嘅三千弟子冚嘭唥吸引走，攪到孔門「三盈三虛」，係得七十二賢入面嘅顏囘不為所動。魯定公十四年，孔子做咗魯國大司寇，兼攝相事，七日就誅死佢。

## 參考資料

類:哲學家
類:春秋人
類:被處決者
收集數據

**收集數據**係指得到數據嘅過程，係科研不可或缺嘅一步。收集數據嘅目的係獲取數值上嘅證據去提出一啲理論，或者回答一啲問題。
藍波特時間戳

**藍波特時間戳**（**Lamport timestamps**）係由美國電腦科學家萊斯利·藍波特（Leslie Lamport）諗出嚟嘅一個演算法，專門用嚟計出一個分散式電腦系統嘅事件之間嘅次序係點。
叉電

係畀電池等嘅嘢補充電量嘅過程。佢嘅原理係畀直流電喺放電相反嘅方向通過，令到電池入面嘅活性物質恢復返作用。

## 叫法
「叉電」指叉電呢個動作過程，而講件嘢本身，會加個數量詞喺頭，講「嚿叉電」或「粒叉電」。

## 意外
叉電起火嘅意外，喺世界各地都有聽聞。 

## 睇埋
*叉電器
*充電池

## 攷
臭狐

，係指胳肋底排出嘅汗同微生物作用之後所散發出嚟嘅臭味，係體臭嘅一種。臭狐通常喺夏天多汗嗰陣好明顯，尤其是係男仔青春期嗰陣，打波或者做完運動之後胳肋底會好臭，重會喺淺色衫上面留底淡黃色嘅嘢，同普通汗臭味嘅分別好大。臭狐係由胳肋底嘅大汗腺造成嘅，因為佢嘅酸味，同狐狸身體嘅惡臭差唔多所以叫「臭狐」，有啲女性都會。。

## 睇埋
*止汗劑
*體臭

## 攷
青春期

（英語：puberty） 係人同其他生物因為生殖機能同生理機能成熟，所以由細路仔轉到大人嘅時期。對人類嚟講一般係指13歲到18歲左右嘅階段。喺青春期入面男女嘅第二性徵會出現，同埋因為心理變化而搞到好有獨立意向同求知欲、想擺脫父母嘅監管、爭取其他人嘅認同感，所以情緒好易唔穩定，有時重會好忤逆。

## 攷
夢遺

**夢遺**係指瞓緊覺嗰陣性高潮——男人會自己射精，呢種現象自青春期起好常見，但係啲人偶然會夢遺完都唔知，男人夢遺，俗語叫**走雞**

## 睇埋
*睏覺攋尿

## 攷
除衫搜身

，係用嚟檢查一個人有冇帶啲違禁品嘅方法。執法人員有權喺必要嗰陣要求人剝光豬，檢查佢嘅私人物品同成個人。除衫搜身要法律嘅認可，有時要強制噉做。

## 過程
* 除鞋除襪
* 除大褸
* 除腰帶；
* 除衫。
如果有理由相信呢個人有其他隱藏物品，就會畀人帶去一間房，跟住下面嘅程序搜身：
*除褲；
* 除底衫同胸罩；
* 除底褲。

## 攷
軀幹

**軀幹**（英文：torso），又嗌**身軀**，係動物同人類身體嘅中間部分。動物身體除咗頭、頸同四肢之外，都嗌軀幹。人體軀幹包括以橫膈膜分界嘅胸部同腹部，包含咗好多身體器官，唔包含臀部。

## 解剖

## 參攷
老人𡃴

係指老人家特有嘅體臭。有老人除嘅原因係因為雄激素促進咗皮脂腺發育，分泌咗大量皮脂。結果，一種化學嘢叫壬烯醛就出咗嚟，令到男人有一浸老人除。而雌激素有一種氧化抑制嘅效果，令脂肪酸氧化唔到，所以女人幾乎冇老人除。

## 攷

## 拎
* 
* 體臭從何而來？- 生活時尚網

類:老年
桑拿

**桑拿**（）係指喺封閉房間入面焗蒸氣嘅過程。桑拿起源地係芬蘭（因此又叫**芬蘭浴**），現時係當地嘅恆常社交活動。

## 攷
月震

**月震**係指喺月亮發生嘅地震，由阿波羅太空人發現。月震次數比地球地震少啲同弱啲，但係時間長啲。根據美國航空航天局嘅研究，月球起碼有四種唔同嘅月震，分別係深層月震、隕石衝擊月震、熱量月震、淺層月震。

## 攷
止汗劑

係一種用嚟減低因排汗而產生嘅體臭嘅嘢。出汗之所以有臭味係因為汗入面包含咗人體分泌嘅水、氨基酸、脂質，細菌喺汗液嘅環境下極易繁殖，分解汗液嘅有機化合物，於是有異味。而止汗劑嘅原理是減少出汗量。另外有啲止汗劑重可以抑制細菌生長。好多體香劑有香水，用嚟衾住啲臭味。止汗劑一般採用用噴或者用手搽，通常噴喺胳肋底。止汗劑嘅成分通常有：
* 酒精：殺菌。
* 銨明礬：抑制細菌生長。
* 鋁、鋯：阻礙排汗，防止脂質排出嚟。
* 香水：衾住啲臭味。

## 攷
機械感知

**機械感知**（**machine perception**）係指電腦系統似人類用啲感覺感知周圍世界噉嚟解釋數據嘅能力，   可以計作係人工智能當中其中一個重要議題。電腦基本上都要經由啲連埋嘅硬件嚟接收並響應個環境。直至最近，輸入都仲限於鍵盤抑或鼠標，但係硬件同軟件方面嘅技術進步經已令到電腦接受得感覺輸入，並以一種類似於人類嘅方式嚟接收。  

機械感知允許電腦用感官輸入佮埋啲常規嘅收集訊息嘅計算方式，嚟更準噉收集訊息，並以一種用戶友好嘅方式呈現返啲訊息。呢啲包括電腦視覺、機械聽覺、機械觸覺同機械嗅覺。

機械感知嘅最終目標係令到啲機械可以似人類噉觀察、感受同埋感知個世界，等佢哋可以攞人類嘅方式解釋返佢哋做出某個決策嘅原因，而且喺失敗陣時向啲人發出警告。最緊要係講得出佢自己失敗嘅原因。一般嚟講，呢個目的戥設想嘅人工智能個目的非常之相似，唔同之處在於機械感知只會畀到機械有限嘅感知力，而唔係賦予機械充分嘅意識、自我意識同意向性（intentionality）。之不過而今啲技術、科學家同研究人員照舊有一段路要行，先實現得嗰個目標。

## 機械視覺

電腦視覺係一個好廣泛嘅領域，包括嗮啲方法用嚟從現實世界獲取、處理、分析同理解啲圖像與及啲真實世界嘅高維數據嘅，嚟產生啲數字抑或符號訊息（譬如決策訊息）。而今，電腦視覺經已有好多應用程序用緊，譬如面部識別、地理建模、甚至係美學判斷。 

之但係，機械照舊好難準確噉詮釋返視覺演算結果，若果結果模糊、又或者接收刺激（stimulus）個視點經常喺度變化嘅話。若果有重疊抑或無縫觸摸另一種刺激，電腦亦都好難確定某種刺激嘅適當性質（proper nature）。呢層涉及「良好連續性原則 」。

## 機械聽覺
又叫電腦聽覺，係電腦抑或機械接收同處理聲音數據（譬如語音抑或音樂）嘅能力。  呢個領域具有廣泛嘅應用，包括音樂記錄同壓縮，語音合成同語音識別。 而且，呢項技術令到機械複製得到個人腦選擇性聚焦於特定聲音嘅能力，嚟對抗好多其他競爭性聲音與及背景噪聲。呢種特殊能力喊做「聽覺場景分析」，之可以令到機械分割得同時湧現緊嘅多個聽覺訊號流。 好多常用嘅設備，譬如智能手機、語音翻譯器同汽車，都用緊某種形式嘅機械聽覺。即使機械聽覺好多時經已達到相當高嘅識別率、應付得好多日常情況，當前嘅技術噻時都仲係會面臨語音分割嘅難題，即好難鎅出句子入便嘅一粒粒單詞，尤其係兼顧到唔同人嘅口音嗰陣。

## 機械觸覺
機械觸覺係機械感知嘅區域，其中機械抑或電腦處理觸覺訊息。應用包括對表面特性同靈巧性嘅觸覺感知，噉樣觸覺訊息可以幫助實現智能反應（intelligent reflexes）同埋戥環境嘅互動。（呢個可以透過測量何時何地發生唨摩擦以及摩擦嘅性質同強度來完成）。但係，機械照舊冇辦法測量啲着認為係好普通嘅某啲人類身體感受，包括身體疼痛。譬如，科學家仲未發明一種機械替代人身體同大腦入便啲嘅方法，啲感受器負責留意同衡量人體嘅唔適感同痛苦感。

## 機械嗅覺
啲科學家仲開發緊有機械嗅覺能力嘅電腦，呢個電腦仲可以識別同測量氣味。空氣傳播嘅化學物質可以透過有時喊做電子鼻嘅設備而得到感應同分類。直觀目前呢項技術嘅原型仲係好基礎，但呢類機械將來可能有令人印象深刻嘅用途。

## 未來
除唨上述嗰啲之外，機械感知科學照舊需要克服嘅一啲未來障礙包括但唔限於：

### 認知嵌入
認知嵌入（Embodied cognition）認爲認知係一種全身經驗，因此只能完整噉存在同埋得到度量同分析，前提係啲所有必需嘅人類能力同過程都一齊運行喺一個提供支持嘅系統網絡當中、而且各能力同過程內部都互相知曉。

### Moravec悖論

### 相似性原則
相似性原則（Principle of Similarity）係指啲幼兒習得嘅一種能力，喺即使所述刺激唔同於戥個仔女通常有拏褦嘅成員（譬如家庭成員）嗰陣，用呢種能力佢都可以確定新引入嘅刺激係屬於邊個家庭。（譬如，一個仔女可能認為芝娃娃係一種狗又係家養寵物，而唔係害蟲。）

### 無意識推論
無意識推論（Unconscious inference）係人類嘅一種自然行為，攞嚟確定新刺激係唔係有危險、係乜嘢、點樣應對嘅，而當中唔需要意識本身去參與。

### 可能性原則
人類天生識遵循「可能性原則」（Likelihood principle），好隨住時間嘅推移從環境同他人中學習。

### 憑部件識別理論
憑部件識別理論（Recognition-by-components theory）意指可以喺精神上進行分析，分解啲去到好複雜嘅機制成好多處理得嘅部份嚟幫助交互。譬如：一個人同時睇到隻杯身同埋杯椗，從屬於一隻裝滿熱可可嘅杯嘅，就識用杯椗嚟揸杯以免熝親。

### 自由能量原理
自由能量原理（Free energy principle）意指提前好長時間確定一個人可以安全噉派分幾多能量，嚟瞭解自己自身之外啲嘢，又唔會嘥嗮自己啲所需能量，啲對好穩陣噉維持返佢個生命同功能嚟講、係必需嘅。噉樣，佢就又可以最佳噉瞭解自己週遭嘅世界，又唔會耗嗮自己嘅能量、搞到佢哋要面臨危險壓力、決策疲勞同埋/抑或精疲力盡去。

## 睇埋

* 
* 感測器
* SLAM
* 人工智能嘅歷史

## 參考
瑞德西韋

**瑞德西韋**（），又譯做**倫地西韋**、**雷德西維**，係由吉利德科學公司開發嘅新型實驗性廣譜抗病毒藥物，係用來針對伊波拉病毒，同時認為係可以有效抑制呼吸道上皮細胞度嘅SARS病毒同MERS病毒嘅複製。佢係一種核苷酸類似物前藥，可以抑制依賴RNA嘅RNA合成酶（RdRp）。據2020年嘅一項研究顯示，瑞德西韋同埋干擾素IFNb1-b嘅聯合用藥，對MERS有顯著嘅療效。雖然呢種新藥仲做咁針對伊波拉病毒嘅三期臨床試驗，有分析話呢隻藥係針對2019新型冠狀病毒嘅最理想藥物。喺2020年頭畀人廣泛認為係對抗2019新型冠狀病毒嘅希望。

## 註

 
## 參考

 
## 睇埋
* 普沙托韋
* 吡莫地韋
* Galidesivir
* MK-608
* NITD008

## 外部連結
*Remdesivir prevents MERS coronavirus disease in monkeys | National Institutes of Health (NIH) 
*Prophylactic and therapeutic remdesivir (GS-5734) treatment in the rhesus macaque model of MERS-CoV infection | PNAS 
*Chinese Drugmaker Mass-Producing Experimental COVID-19 Drug | Time
靜止質量

**靜止質量**（**rest mass**）係指一個系統唔會因為個系統嘅郁動而變嘅嗰部份質量。
電獺

**電獺股份有限公司**係一間喺中華民國台北市松山區嘅互聯網科技公司。

電獺公司係由謝綸、蘇芃翰同黃慈霖喺2012年10月18號創辦。

2016年5月4號，遊戲橘子宣布投資電獺公司，持股大概15%，同年7月完成交割手續。目前電獺喺官方文件同招聘啟事中以「電獺集團」嘅名義發表。

## 歷史
電獺嘅前身係昂圖股份有限公司創始團隊，喺2011年7月6號成立。初期係謝綸、蘇芃翰喺2009年成立工作室，進行社群平台PasteWall嘅開發，想效仿紐約大學嘅學生喺Kickstarter中嘅Diaspora（社交網絡）嘅提案，但被平台拒絕，爾後喺台灣進行眾籌平台嘅開發，經謝綸喺台大圖書資訊學系嘅學弟林大涵引薦，無名小站嘅共同創辦人林弘全引進資金，共同成立咗flyingV平台。2012年由於團隊嘅目標唔同，謝綸同蘇芃翰等昂圖創始團隊退股離開後成立咗電獺。

## 核心成員
* 共同創辦人兼執行長：謝綸
* 共同創辦人兼副執行長：蘇芃翰 博士
* 共同創辦人：黃慈霖
* 營運長：賴盈蒨
* 財務負責人兼電獺少女主編：曾立芳
* 行政總監：謝維
* 法律顧問：周逸濱、許家華
* 資深軟體開發經理：曾毓傑
* 藝術總監：蔣孟儒

## 遊戲橘子投資
喺2016年4月30號，中視報導遊戲橘子即將投資電獺公司。報導話：鴻海郭台銘曾想以每股三位數代價買下電獺股東手中喺45%股權，更傳出電獺四度拒絕郭台銘投資。美國矽谷創投公司爭相入股，最後都係失敗告終。最終遊戲橘子脫穎而出，準備投資電獺公司。

喺2016年5月4號，遊戲橘子正式宣布投資電獺公司，持股大概15%。

## 參考

## 出面網頁
* 電獺公司嘅網站
* 電獺少女
蒲夜市

《**蒲夜市**》（）係香港電視廣播有限公司嘅遊埠節目，由曾淑雅做主持，喺2020年1月27號至3月30號香港時間逢禮拜一21:00到21:30喺J2播出。呢個節目介紹臺北市、新北市同埋桃園市其中十個夜市美食。

## 每集內容

## 出面網頁
*蒲夜市 - 主頁 - tvb.com
這一站阿拉伯

《**這一站阿拉伯**》（）係香港電視廣播有限公司嘅遊埠節目，由梁凱晴做主持，喺2020年2月3號到6月22號香港時間逢禮拜一20:30到21:00喺J2播。呢個節目會介紹阿聯酋、阿曼、巴林、卡達呢啲阿拉伯國。

## 每集內容

## 節目調動
*2020年6月1號：由於直播《賽馬直擊 - 法國二千堅尼賽馬日》，所以停播一次。

## 出面網頁
*這一站阿拉伯 - 主頁 - tvb.com
伯努利分佈

**伯努利分佈**（參見）係離散概率分佈一種，佢描述嘅變數 k 得兩個可能數值，當中數值係 1 嘅機會率係 p 而數值係 0 嘅機會率係 q = (1 - p)，其概率質量函數 f 為：

:f(k;p) = \begin{cases}
   p & \text{if }k=1, \\
   q = 1-p & \text {if } k = 0.
 \end{cases}

呢種概率分佈可以攞嚟描述唔少現象，例如掟銀仔噉。

## 概論

## 睇埋
*數碼訊號
*邏輯迴歸

## 引咗
背包女行

《**背包女行**》（）係香港電視廣播有限公司嘅遊埠節目，由無綫電視台灣製作中心製作，喺香港播嗰陣再做返粵語配音。節目主持用背包客方式去旅覽臺灣唔同地方。

## 各輯一覽

## 出面網頁
*背包女行 - 主頁 - tvb.com
*背包女行之加勒比海 - 主頁 - tvb.com
*背包女行 III - 主頁 - tvb.com
*背包女行．高雄 - 主頁 - tvb.com
小滋女孩

《**小滋女孩**》（）係香港電視廣播有限公司嘅飲食節目，由無綫電視台灣製作中心製作，喺香港播嗰陣再做返粵語配音。節目主持介紹臺灣各地嘅特色食肆。

## 各輯一覽

## 出面網頁
*小滋女孩 - 主頁 - tvb.com
*小滋女孩 (II) - 主頁 - tvb.com
*小滋女孩 (III) - 主頁 - tvb.com
*小滋女孩放暑假 - 主頁 - tvb.com
*小滋女孩過年攻略 - 主頁 - tvb.com
*小滋女孩 (Sr.4) - 主頁 - tvb.com
脫歐

**脫歐**係指部份歐洲人主張自己國家退出歐洲聯盟嘅理念，根據歐盟條約（Treaty on European Union）第50條，任何成員國家都有權按自己憲法要求退出歐盟。

比較得到關注同推行嘅有英國脫歐，但其他國家亦有一啲人主張提出要離開歐盟，其中包括：

* 丹麥脫歐
* 荷蘭脫歐
* 法國脫歐（Frexit）
* 匈牙利脫歐
* 波蘭脫歐
* 羅馬尼亞脫歐

## 參考
歐洲中部時間

**歐洲中部時間**（，簡寫 **CET**，又簡稱**中歐時間**）係一個時區，時間定義係UTC+1，即係快協調世界時一個鐘。使用國家包括大部分歐洲國家，呢啲國家全部都有夏令時間，夏令時間係UTC+2，叫歐洲中部夏令時間。

部分北非國家亦都會用一樣嘅時區，但佢哋叫呢個時區做西非時間。 

## 使用範圍
截至2020年，正式使用歐洲中部時間嘅地區包括：（按粵拼排序）

* 阿爾巴尼亞
* 北馬其頓
* 比利時
* 波黑
* 波蘭
* 塞爾維亞
* 丹麥
* 德國
* 法國
* 科索沃
* 克羅地亞
* 黑山
* 匈牙利
* 意大利
* 列支敦士登
* 盧森堡
* 馬爾他
* 摩納哥
* 尼德蘭
* 挪威
* 安道爾
* 奧地利
* 西班牙
* 瑞典
* 瑞士
* 斯洛伐克
* 斯洛文尼亞
* 聖馬力諾
* 捷克

呢啲地區每年夏季都會轉用歐洲中部夏令時間。

非洲西部時間同歐洲中部時間嘅定義一樣，都係 UTC+1，但係冇分冬令夏令時間。使用非洲西部時間嘅國家之中，阿爾及利亞、摩洛哥、同突尼西亞亦會叫自己用嘅時區做「歐洲中部時間」，但係呢啲國家地理上喺非洲，亦唔會跟歐洲轉夏令時間。

## 歷史
* 1884年：塞爾維亞開始用CET。
* 1890年：而家嘅克羅地亞同匈牙利（奧匈帝國嘅一部分）開始用CET。
* 1891年：而家嘅捷克共和國（奧匈帝國嘅一部分）開始用CET。
* 1893年4月1號：統一咗嘅德意志帝國、意大利同馬耳他，而家奧地利嘅地區開始用CET。
* 1894年：瑞士從UTC+3轉換為CET，列支敦士登引入咗CET，丹麥採用CET。
* 1895年：挪威採用CET。
* 1900年：瑞典採用CET。
* 1904年：盧森堡引入咗CET，但1918年冇再用。
* 1914年：阿爾巴尼亞採用CET。
* 1914-1918年：第一次世界大戰期間，所有嘅德國佔領區實施咗CET。
* 1920年：立陶宛採用CET（1940年廢止）。
* 1922年：波蘭採用CET。
* 1940年：喺德國佔領之下，荷蘭由UTC + 00：20切換到CET，比利時由世界標準時間+00：00切換到CET，盧森堡由世界標準時間+00：00切換到CET，法國喺1891年3月14號採用巴黎時間，再喺1911年3月9號採用格林威治嘅標準時間，西班牙亦改用CET。
* 第二次世界大戰之後，摩納哥，安道爾同直布羅陀實施CET。

## 同地方平時嘅差異

歐洲中部時間有樣嘢有啲怪，就係佢覆蓋嘅地域勁闊，闊到包括咗唔少按照太陽時間或者地方平時根本唔應該擺入 UTC+1 嘅地區。最出名嘅例子包括法國同西班牙。法國同西班牙大部分地方都喺英國嘅西南偏南，理論上應該跟英國行同一個時區，但因為歷史原因跟咗歐洲中部時間。事緣世界各地採用以格林尼治時間為基準，再加減整數鐘頭嘅時區系統，其實係二十世紀初先開始。跟住第二次世界大戰爆發，法國俾德國佔領咗所以跟咗德國時間，西班牙獨裁者佛朗哥又同納粹德國獨裁者希特拉老友所以又跟埋德國時間。但打完仗，啲獨裁者死埋之後，法國同西班牙冇轉返更接近自己太陽時間嘅 UTC，一直留咗喺歐洲中部時間。

喺使用歐洲中部時間嘅地方之中，地方平時快過歐洲中部時間超過半個鐘嘅地方好少，只有挪威東北、瑞典東北、波蘭東部、塞爾維亞東部、北馬其頓東部。

### 地理上應該用中歐時間，但用緊第啲時區
歐洲嘅呢啲區域係位於東經7°30′同埋東經22°30′之間（「物理」UTC+1），但唔用歐洲中部時間：

**用緊 [[UTC+2]] 嘅地區**

*希臘嘅最西端，包括城市帕特雷、約阿尼納同埋克基拉島
*保加利亞嘅最西端，包括維丁同埋丘斯滕迪爾省
*羅馬尼亞嘅最西端，包括卡拉-塞韋林，蒂米甚（首都蒂米甚瓦拉），阿拉德同比霍爾嘅大部分地區，以及梅赫丁尼同薩圖馬雷縣嘅西部
*立陶宛西部，包括克萊佩達，陶拉格同特拉希亞等城市
*愛沙尼亞最西部嘅島：薩列馬島同希烏馬島
*芬蘭西南海岸，包括圖爾庫市同奧蘭群島（受到芬蘭嘅管轄）–奧蘭群島係整個歐洲用歐洲東部時間嘅最西端地區
* 芬蘭嘅西北部，包括基爾皮斯耶爾維同埋卡雷蘇萬托
*拉脫維亞西部，包括利耶帕亞同文茨皮爾斯市
*烏克蘭同匈牙利同埋斯洛伐克相鄰外喀爾巴阡州
*俄羅斯嘅加里寧格勒州外飛地西部

### 位於 UTC+1 相應嘅經線以外，但用緊歐洲中部嘅時間嘅地區
呢啲區域係位於東經7°30'以西或者東經22°30'以東（「物理上」屬於其他時區）：

**喺西經22°30′同埋西經7°30′之間嘅區域（物理上嘅[[UTC-1]]）**
* 西班牙內陸嘅最西端（加利西亞，例如拉科魯尼亞市）；菲尼斯特雷角（Cape Finisterre）同加利西亞（Galicia）係位於東經9°18′附近嘅點，呢兩個城市係西班牙嘅最西端。
* 挪威揚·馬延島（Jan Mayen）係位於呢個區域入面，向西延伸至菲尼斯特雷角（Cape Finisterre），佢嘅西端為西經9°5′，東端為西經7°56′。

如果計埋非洲西部時間，摩洛哥西部同西撒哈拉都屬於呢一類。

**喺西經7°30′同埋東經7°30′之間嘅區域（物理上嘅[[UTC±0]]）**

* 安道爾
* 比利時
* 法國，除咗內陸上兩個最分開嘅最東端嘅部分例外，一個沿住阿爾薩斯東部，包括咗斯特拉斯堡同阿爾卑斯濱海省嘅部分地區，以及科西嘉島 。
* 德國最西端嘅地區，包括咗薩爾布呂肯市、杜塞爾多夫市、科隆市、亞琛市同特里爾市。
* 意大利最西端嘅地區，包括奧斯塔山谷嘅奧斯塔市同皮埃蒙特嘅庫尼奧市。
* 盧森堡
* 摩納哥
* 荷蘭
* 挪威嘅最西端，包括卑爾根同斯塔萬格市
* 西班牙，除咗內陸嘅最西端（睇返上文）同加那利群島
* 直布羅陀
* 瑞士西過伯恩啲埞（包括伯恩），仲包括唔少城市，例如巴塞爾、日內瓦、洛桑同弗里堡。
* 大部分嘅阿爾及利亞嘅城市，包括首都阿爾及爾

**喺東經22°30′同埋東經37°30′之間嘅區域（物理上嘅[[UTC+2]]）**

* 北馬其頓嘅最東端，包括斯特魯米察市
* 塞爾維亞嘅最東端，佢係位於皮羅特地區，包括皮羅特市，以及波爾區嘅最東端。
* 匈牙利同埋斯洛伐克嘅最東端，分別同烏克蘭嘅橫貫喀爾巴阡州（Zakarpattia Oblast）接壤，位於匈牙利嘅瓦沙羅什瑙梅尼市嘅東面–烏克蘭嘅烏日霍羅德（均為東經22°18′）線。
* 波蘭嘅最東端，包括魯布林同比亞韋斯托克等城市
* 瑞典嘅東北部，喺北博滕省，包括加利克斯同哈帕蘭達等城市
* 挪威嘅東北部，位於芬蘭北部，同芬馬克郡大致吻合。挪威最東端嘅小鎮瓦德（Vardø）位於東經30°51′，位於最東端，甚至位於中央子午線（UTC + 02：00）嘅東部，即係伊斯坦布爾同亞歷山大嘅東部。
* 歐洲中部時間（UTC+1 / +2）同莫斯科時間（UTC+3）有兩個接壤地點：挪威、俄羅斯邊界，同埋波蘭、白俄羅斯邊界。每年冬天，過呢啲陸路邊界校鐘時需要褪兩個鐘頭（夏季為一個鐘）。

## 註

## 參考
究竟食咗乜

《**究竟食咗乜**》（**What The Food**）係香港電視娛樂製作嘅飲食節目，由黃秋生、張錦祥主持，2020年2月10號到2月28號逢禮拜一到五23:00-23:30喺ViuTV播。節目主持去到意大利了解當地美食嘅製作過程。
## 每集一覽

## 節目調動
*2019年2月28號：由於21:30－22:15播《性敢中環》大結局，之後嘅節目需要順延播出，所以呢個節目順延到23:15－23:45播。

## 出面網頁
*ViuTV：究竟食咗乜

## 電視節目變遷
二項分佈

**二項分佈**（參見）係描述 n 次結果二元嘅試驗嘅概率分佈；想像有個結果係二元－得兩個可能結果－嘅試驗，例如掟銀仔，做 n 咁多次，每次試驗嘅結果都有 p 咁多機會率成功(1)， q = (1 - p) 咁多機會率失敗(0)，而每次試驗嘅結果都係獨立嘅（一次試驗嘅結果唔受其他試驗嘅結果影響）。如果要計算喺n次試驗入面，有k次成功嘅機會率，概率質量函數係：
:f(k,n,p) = \Pr(k;n,p) = \Pr(X = k) = \binom{n}{k}p^k(1-p)^{n-k}

## 性質
* 驗算機會率加埋係咪等於1：條式嘅自變數係k=0,1,2,...,n 所有情況夾埋即係 \sum_{k=0}^{n} \binom{n}{k}p^k(1-p)^{n-k}，根據二項式定理
佢等於( ( 1-p )+p )^n = 1^n = 1。
* **二項分佈**嘅期望值係 np 。
* **二項分佈**嘅標準差係 \sqrt{npq} = \sqrt{np(1-p)} 。

## 睇埋
*二項式定理
*幾何分佈
*泊淞分佈
*常態分佈
旅巫

《**旅巫**》（**Finding Shaman**），係香港電視娛樂製作嘅遊埠節目，由余逸思、陳韻行主持，2020年2月2號到4月19號逢禮拜日23:00-23:30喺ViuTV播，4月26號到5月10號改到逢禮拜日22:30-23:00播。節目主持去到秘魯，發掘當地神秘嘅薩滿文化。

## 每集一覽

## 出面網頁
*ViuTV：旅巫

## 電視節目變遷
李文亮

**李文亮**（）係中國湖北武漢一位眼科醫生，遼寧錦州人。佢2019年12月率先喺武漢發現有多個冠狀病毒感染個案（即係之後畀人叫做武漢肺炎嘅疫情），喺網上群組提醒身邊人小心，結果畀政府話佢造謠，要接受訓誡，到2020年1月中佢醫治病人嗰陣亦都惹到隻病，2月1號確診，2月6號情況變差要搶救，有媒體話佢嗰晚已經救唔返，而醫院就話佢係2月7號2點58分過身。

佢同老婆有個遺腹子，喺2020年6月12號出世。

## 關聯調查
中國大陸嘅國家監察委喺3月19號，公布咗對李醫生事件嘅調查通報，未有涉及李醫生同埋另7位畀公安訓誡嘅醫生具體遭遇，淨係叫武漢嘅監察部門處理發出咗訓誡紙嘅差所警員。海外NGO「公民力量」就經徵集網民啲意見後，喺跟著嘅3月20日發佈咗認為需問責嘅人士名單：
* 中共中央宣傳部部長黃坤明
* 中共中央政治局常委王滬寧
* 中共中央網絡安全和信息化委員會辦公室主任莊榮文
* 新華社高級記者廖君
* 中國中央電視台台長慎海雄
* 國家新聞出版廣電總局局長聶辰席
* 騰訊公司總裁馬化騰
* 武漢市衛健委黨委書記張紅星
* 武漢市公安局局長李義龍
* 武漢市中心醫院黨委書記蔡莉
* 武漢市中心醫院院長彭義香

喺2020年8月27號，問責名單上面有其中一個人──時任武漢市中心醫院黨委書記蔡莉，被革職。

## 睇埋
* 武漢肺炎大爆發

## 攷
華南海鮮批發市場

**華南海鮮批發市場**係中國湖北武漢一個食品批發市場，喺江漢區漢口發展大道。雖然個名叫「海鮮」，但除咗海鮮之外，亦有肉類、調味料同乾貨賣，更加有野味賣。

2019年12月開始開始出現嘅武漢肺炎疫情，普遍被認為係嚟自華南海鮮批發市場嘅野味。市場喺2020年1月1號開始停業進行徹底清潔消毒。不過亦有科學家認為市場未必係源頭。

## 參考
鑽石公主號

**鑽石公主號**（**Diamond Princess**）係嘉年華公司旗下公主郵輪品牌嘅一隻郵輪，2004年開始投入服務。

2020年2月，鑽石公主號喺日本爆發武漢肺炎，有超過七百人中招。
白健恩

**白健恩**（，），係香港男演員，參選2010年香港先生選舉入行，做過無綫電視合約藝員，2014年離巢。

## 演出

### 電視劇（ViuTV）
*2020年：《熟女強人》 飾 Andy
*2020年：《暖男爸爸》 飾 小清父（第14集）
*2022年：《冥冥之中》 飾 馬文

### 網絡劇集
*2019年：《向西聞記》 飾 Gabriel
*2019年：《性敢中環》 飾 羅文聰（Xavier）

### 電影
*2010年：《功夫大師》 
*2014年：《喜愛夜蒲3》 飾 富家子醫生
*2014年：《第7謊言》
*2015年：《鴨王》 飾 Chris
*2016年：《愛打卡》 飾 Ryan
*2016年：《鴨王2》 飾 Steven
*2016年：《神探茄哩啡》
*2017年：《一炮三响》 飾 鍾仁
趙善恆

**趙善恆**（，），綽號**恆仔**，係香港唱作人，樂隊ToNick嘅主音，亦演出過電影同電視劇同擔任導演。

## 演出

### 電視劇（ViuTV）
*2020年：《二月廿九》 飾 Nick Tong（第1集）
*2023年：《和解在後》  飾 葉志凡

### 電視劇（香港電視網絡）
*2015年：《第二人生》 飾 張旭哲（青年）

### 網絡劇集
*2019年：《向西聞記》 飾 劉浩明（阿明、明仔）

### 電視節目（ViuTV）
*2020年：《有酒今晚吹》 第30集嘉賓
*2022年：《爆谷一周》 第13集嘉賓
*2022年：《導演·門》 主持
*2023年：《演奏1 Take過》主持
*2023年：《準時開飯》第17集嘉賓
*2024年：《少年談未來》第1集嘉賓
*2025年：《全民造星VI》評判（第四回合［29-32集]）

### 電影
*2010年：《72家租客》 飾 電訊街霸
*2015年：《沒女神探》
*2017年：《救殭清道夫》 飾 司機
*2017年：《西謊極落之太爆太子太空艙》飾 高醫生
*2018年：《起底組》
*2018年：《女皇撞到正》
*2019年：《你咪理，我愛你！》 飾 地盤佬 / 詩歌班成員
*2019年：《不義之戰》 飾 李志恆
*2020年：《一秒拳王》飾 葉志信
*2021年：《＃PTGF出租女友》 飾 王家俊

## 導演作品
* 2017年：《救殭清道夫》（同甄柏榮共同執導）
* 2020年：《一秒拳王》
* 2023年：《和解在後》（ViuTV電視劇，同駱子康共同執導）
七大基本情節

《**七大基本情節**》（The Seven Basic Plots: Why We Tell Stories）係英格蘭作家基斯道化·卜卡（Christopher Booker）喺 2004 年出嘅一本書。喺呢本書入面，卜卡佢分析咗好多文學同電影作品嘅情節並且指出，世上多數故仔嘅情節都屬七大類當中嘅其中一類。

## 情節
### 斬妖除魔
受到惡勢力威脅，主角出去同佢打過。

例: 七俠五義、007、星球大戰、飢餓遊戲、哈利波特……

### 窮至有錢
窮主角得到啲嘢，權力、財富、友伴。好多時仲會有「冇咗，跟住搵返」嘅過程。

例: 灰姑娘、阿拉丁，孤星淚、阿積與豌豆樹。

### 探索
主角同友人去好遠嘅地方，搵一個好重要嘅嘢，或者搵一笪地方，途中面對障礙同試探。

例: 奧德修記, The Pilgrim's Progress, 魔介， 所羅門王寶藏，Six of Crows, Watership Down, Lightning Thief, 奪寶奇兵， Monty Python 同聖杯。亦可以睇吓西遊記。

### 遠行與回歸

主角去陌生嘅地方，克服重重困難，學咗嘢，帶住呢個經歷，返嚟。

例：Ramayana，愛麗絲夢遊仙境，Goldilocks and the Three Bears, Orpheus, 時光機，Peter Rabbit，哈比人，海綿寶寶電影版, Brideshead Revisited, The Rime of the Ancient Mariner, 亂世佳人，The Third Man，獅子王，回到未來。

### 諧劇
輕鬆搞笑嘅主角，加一個圓滿、開心嘅結局；故仔主題係戰勝逆境，解決問題而獲得成功。Booker 話諧劇唔止淨係幽默，衝突混亂重複出現，大兜亂，一個誤會接一個誤會，不過結局一切搞清楚曬，大部份浪漫愛情片入呢一類。 

例：仲夏夜之夢，無事生非，十二夜，BJ 單身日記，四個婚禮一個葬禮。

### 悲劇
主角係性格上有缺陷或者犯咗大錯，所以令到佢失敗。好慘嘅結局令到人感到同情，人生嘅墮落同埋命運嘅不幸。

例：Macbeth, The Picture of Dorian Gray, Carmen, Bonnie and Clyde, Jules et Jim, Anna Karenina, Madame Bovary, John Dillinger, 羅密歐與朱麗葉，凱撒大帝，大國民。

### 重新做人
主角因事而改變，好多時會變好。

例：傲慢與偏見，青蛙王子，美女與野獸， The Snow Queen, A Christmas Carol, The Secret Garden, Peer Gynt, 偷天情緣（Groundhog Day）。

## 註釋

## 睇埋
*情節
*橋段
## 引咗
徐浩昌

**徐浩昌**（，），綽號**肥腸**，係香港男演員，2014年憑演出Tempo紙巾廣告做「宅男」角色而出名，亦演出過電影同電視劇。

## 演出

### 電視劇（ViuTV）
*2019年：《退休女皇》  飾 華騰
*2020年：《黑市—心靈寫真》 飾 八戒
*2020年：《地產仔》 飾 徐明威（肥龜）
*2022年：《IT狗》 飾 IT部同事（第1集）
*2022年：《繩角》 飾 貴利雄
*2023年：《大誠實家》 飾 囚犯
*2023年：《法與情》 飾 方仕文
*2024年：《飛黃騰達》 飾 徐迪暉（Freddy）
*2024年：《出租大叔》 飾 警察
*2025年：《弊傢伙！我要去祓魔》 飾 校工文
*2025年：《三命》 飾 林貫勤（成年）
*2025年：《光明大押》 飾 青年發記

### 網絡劇集
*2019年：《向西聞記》 飾 莫直（IT狗、阿直）

### 電視節目（ViuTV）
*2016年：《We I U》飾 現實版Terrance
*2016年：《巨門陣》 第1集參賽者
*2016年：《脫獨工程》 參賽者
*2017年：《歌度有…》第8集演出
*2020年：《Show肌》「Agent Muscle」
*2020年：《膠戰》主持
*2021年：《膠戰新春SP》 主持
*2021年：《膠戰S2》 主持
*2022年：《肥美人》第一回合評審
*2022年：《小食上大檯》第13集嘉賓
*2022年：《金像玩家》第3集嘉賓
*2022年：《今餐有料到》 第339集嘉賓
*2022年：《波係咁踢》第4-7集嘉賓
*2022年：《膠戰SSP》 主持
*2023年：《初戀Action！》第11-15集嘉賓
*2023年：《我想身體健康》第2集嘉賓
*2023年：《膠戰S3》 主持
*2023年：《偏食細路鬥大廚》第8集嘉賓
*2023年：《夏の競技》第4集嘉賓
*2023年：《正一廣東話》第2集嘉賓
*2023年：《搵食考快Cert.》第9集嘉賓
*2025年：《公司逼我打籃球》第5、6集嘉賓
*2025年：《膠戰S4》 主持

### 電影
*2015年：《12金鴨》
*2016年：《賭城風雲III》 飾 Vincent兄弟
*2016年：《失戀日》
*2016年：《三人行》 飾 軍裝警員
*2017年：《鬼網—冤有頭》 飾 肥星
*2017年：《西謊極落之太爆太子太空艙》
*2018年：《棟篤特工》
*2018年：《女皇撞到正》 飾 酒店Bellboy
*2018年：《三個綁匪七條心》 
*2018年：《非同凡響》
*2018年：《電影痴漢》 飾 肥腸
*2019年：《家和萬事驚》 
*2019年：《極品閨蜜》 飾 宅男
*2020年：《Baby復仇記》
*2020年：《冥通銀行特約：翻生爭霸戰》 飾 肥威
*2022年：《七人樂隊》
*2022年：《一樣的天空》
*2022年：《猛鬼3寶》 飾 副導演
*2023年：《夜校》
*2024年：《不是你不愛你》
孫耀威

**孫耀威**（，）係香港男歌手同演員，喺香港出世。1992年喺台灣出道，之後重返香港樂壇，近年亦都北上中國大陸發展。佢老婆係藝人陳美詩。

## 演出

### 網絡劇集
*2019年：《性敢中環》飾 鄭永鏗（Jarvis）

### 電視節目（ViuTV）
*2017年：《碌卡大導》電影作品《獨一·無二》 飾 Henry

### 電影
*2009年：《流浪漢世界盃》 飾 張建東
*2010年：《美麗密令》 
*2012年：《喜愛夜蒲2》 
*2016年：《暗色天堂》 
*2016年：《此情此刻》 飾 楊天樂
*2017年：《我們的6E班》 
*2019年：《捉妖大仙2》 

## 參考

## 出面網頁
*
*
*
*
*
*
*